text:
I Gisaka ni kamwe mu duce tw’igihugu dukungahaye ku mateka yagiye aranga u Rwanda mu bihe byo hambere. Ni agace k’u Rwanda gaherereye mu ntara y’Iburasirazuba kagahuza uturere 3 tugize iyo ntara. I Gisaka kigizwe n’impugu eshatu arizo: I Gisaka MIGONGO ihuza icyari Komini Rukira na Rusumo ho muri Kibungo, ubu Ni mu Karere ka Kirehe, GIHUNYA ihuza icyari komini Kigarama, Kabarondo na Birenga ho muri Kibungo, ubu ni mu Karere ka Kayonza hari na MIRENGE ihuza icyari Komini Sake na Mugesera ho muri Kibungo ubu ni mu Karere ka Ngoma.
I Gisaka ni kamwe mu duce tw’igihugu dukungahaye ku mateka yagiye aranga u Rwanda mu bihe byo hambere. Ni agace k’u Rwanda gaherereye mu ntara y’Iburasirazuba kagahuza uturere 3 tugize iyo ntara. I Gisaka kigizwe n’impugu eshatu arizo: I Gisaka MIGONGO ihuza icyari Komini Rukira na Rusumo ho muri Kibungo, ubu Ni mu Karere ka Kirehe, GIHUNYA ihuza icyari komini Kigarama, Kabarondo na Birenga ho muri Kibungo, ubu ni mu Karere ka Kayonza hari na MIRENGE ihuza icyari Komini Sake na Mugesera ho muri Kibungo ubu ni mu Karere ka Ngoma.
Amateka y’I Gisaka
Mu kubakusanyiriza amateka ku Gisaka twegereye bamwe mu basaza b’impuguke batuye Gisaka Migongo aho ni mu kagari ka Nyarutunga, Umurenge wa Nyarubuye Akarere ka Kirehe batubwira byinshi ku byaranze I Gisaka n’imwe mu migenzo yaranze ako gace.Muri iyomigenzo twavuga:Kugendera ku gataro, Kurogesha amahembe, Kuvuba imvura, Guca imanzi, Kuroga ubutamikano n’ubutererano n’ibindi.
Bamwe mubo twaganiriye ni umusaza Ananiyasi Bizima ugaragaza ubusobanuro bwimbitse ku mateka y’I Gisaka, hari na Francois Rubayinika na Ferdina Kabagina Kabatsi bakora umwuga w’uburezi n’abandi ntabashije kurondora amazina.
Tugendeye ku mateka twabwiwe n’abo baturage ubwo twari twabasuye iwabo, inkomoko y’ijambo I Gisaka ryaturutse ku Mwami Ruhinda w’I Karagwe, mbere yo gutanga kwe yagiye agabira abana be ibihugu bitandukanye. Amaze kubakwiza, umukobwa we wari usigaye atagabiwe aramubaza ati “jye ko mutangabiye ?” ise areba hakurya nuko mu rurimi rw’ikirashi agira ati“ Nakuha ekishaka kiriya”(nguhaye kiriya gihugu).
Uwo mukobwa tutabashije kumenya amazina ye, ageze mu Rwanda yashatse umugabo wa mbere babyarana abana batatu, ashatse undi mugabo babyarana umwana umwe baramwanga rimwe bamuta mu ishyamba inkende ziramuhumanya babonye ko ntacyo akimaze bati“nguwo umwami w’igisaka” ni Kimenyi I Musaya umwami wayoboye I Gisaka bwa mbere.
Nyuma y’uruhererekane rw’abami batandukanye, uwitwa Kimenyi VI Getura yatanze adatanze umwami, abana be Muhutu,Mukerangabo na Kakira basubiranamo I Gisaka gicikamo ibice bitatu aribyo Migongo, Gihunya na Mirenge.
I Gisaka cya Migongo cyari gifite ingabo zikomeye bigatuma abo mu Gihunya bagira ishyari. Igihunya cyarangwaga n’ubukene ndetse n’abagituye bahukwamo n’indwara y’amavunja hava n’umugani ugira uti“Nzarya duke ntukure amaguru ntahe mu Migongo”.
I Gisaka cyafashwe n’ingabo z’u Rwanda mu mwaka wa 1850 ku ngoma ya Mutara II Rwogera.
Kimenyi I Musaya wabaye umwami wa mbere wategetse I Gisaka yarongoye Robwa Nyiramateke umukobwa w’I Rwanda akaba na mushiki wa Ruganzu I Bwimba. Uwo mwami arongora Robwa zari impamvu zo gushaka ingufu kugira ngo U Rwanda rutamunesha.
Ruganzu I Bwimba ntiyishimiye ko mushiki we arongorwa na Kimenyi kugira ngo atabyarira I Gisaka. Kubera ko Robwa yakundaga Kimenyi yifuza ko amurongora akavuga byo kujijisha ko nta mwana azabyarana na Kimenyi ngo ko naramuka atwaye inda azayikuramo.Yabivugaga murwego rwo kugira ngo yikize musaza we Ruganzu.
Hashize iminsi barabana, Robwa aratwita abibwira umugabo we Kimenyi. Akibyumva arishima cyane ati“mbonye umugore uzambyarira umwami nkatsinda u Rwanda”. Ruganzu akimenya ko mushiki we atwite inda ya Kimenyi arya karungu, atumiza abiru ngo bajye kwitangira ingoma.
U Rwanda rwagombaga kohereza umuntu ujya kuba mu Gisaka mu buryo bw’ibanga kugira ngo atabarire igihugu, uwo yitwaga “umucengeri”inshingano ze kwari ukumenya amabanga yose yo mu Gisaka.
Nkurukumbi niwe watorewe kujya mu Gisaka ariko arabyanga. Babuze undi ujyayo basanga ari umwami ugomba kwigirayo gutabara igihugu cye nk’umwami. Nyakanga, nyina wa Ruganzu akaba n’umugore wa Nsoro Samukondo akibyumva azirika umweko mu marembo abuza Ruganzu gutabara ati“Ni hajyeyo Nkurukumbi cyangwa nigireyo”. Ruganzu umweko aranga arawurenga ajyayo ari ho havuye umugani ugira uti“Umusindi yarenze akarwa”.
Ruganzu yaratabaye ingoma y’U Rwanda ayisigira Cyenge. Ruganzu mu nzira ava Gasabo ajya mu Gisaka yageze ahitwa Nyarubuye rwa Nkomanga arananirwa arahacumbika nuko aza guhura n’ingwe arayirasa maze uruhu bararubamba, mu kanya abona Cyenge, umugabirwa w’ingoma amusanze aho yari acumbitse ati“ urajya he ko umugore wawe yabyaye?”Umugore wa Ruganzu yitwaga Nyakiyaga cya Ndiga ya Gahutu cya Serwego.
Ruganzu yarakomeje aratabara abwira uwo mugabirwa Cyenge ati“genda umwana namara gukura uzamurere dore n’uruhu rwo kumuheka”.
Ifatwa ry’I Gisaka
I Gisaka nicyo cyari gifite ingabo zikomeye ku buryo ari cyo cyafashwe nyuma y’ibindi bihugu nka Rukiga, Bushiru na Nduga. I Gisaka gitsindwa nk’uko twabivuze dutangira, byaturutse k’ubwumvikane buke bwaranze abana ba Kimenyi IV Getura dore ko yari amaze gutanga ubwo I Gisaka gicikamo ibice 3 nyuma yo gusuzugura mukuru wabo Mukerangabo wari warazwe ingoma y’ibwami(Rukurura).
Hari Migongo yategekwaga na Mushongore wa Mukotanyi wa Kakira ka Kimenyi , iyitwa Gihunya itegekwa na Ntamwete wa Muhangu wa Mukerangabo wa Kimenyi na Mirenge itegekwa na Rushenyi rwa Sebakara wa Muhutu wa Kimenyi. Rushenyi uwo niwe wagiye kugambanira I Gisaka ku Rwanda kiratsindwa.
IGisaka cyari cyarananiye ingabo zose biturutse k’umuzinga w’inzuki bifashishaga, baragiteraga inzuki zikabahukamo zikabarya bagakwira imishwaro. Impamvu zo kukigambanira n’uko Ntamwete yarushaga Rushenyi ubukungu, amaboko n’ingabo. Rushenyi agira ubwoba ajya ku mugambanira ku ngabo z’u Rwanda azirangira inzira zo gufata I Gisaka kandi cyari icyabo,Amena Ibanga ry’I Gisaka yerekana aho umuzinga w’inzuki uherereye baza kuwutwika, aho niho hakomotse umugani ugira uti“Igisaka ni igihugu kizamarwa n’ubwiko” (Wahimbwe n’umunyarwanda Runukamishyo w’umusinga).
Ntamwete akimara gupfa n’ingabo ze akaba ari nazo zari iza se, murumuna we Mushongore wayoboraga Migongo ajya kwisabira umuriro ku mwami, yegera umwami Rwogera wari umaze gufata I Gisaka ati“Ndakuyobotse”, Umwami Rwogera ati“Niba unyobotse genda ubanze uzane Rukurura”(ingoma y’ingabe y’IGisaka).
Mushongore yaremeye ariko agenda nk’ifuni iheze atorokana ingoma ya Rukurura ajya muri Tanzaniya aba ariyo agwa ingoma y’igisaka ibura ityo kugeza na n’ubu irengero ryayo ntirizwi.
Imigenzo y’I Gisaka
I Gisaka cyaragwaga n’imigenzo inyuranye, twavuga: Kugendera ku Gataro, kurogesha amahembe, uburozi bw’ubutererano n’ubutamikano, ubuvubyi, kuraguza no kubandwa, kwabura imirima n’indi itandukanye.Si kera gusa na n’ubu hari igikorwa.
Kugendera ku gataro
Udutaro tuvugwa mu Gisaka tuzwi ku izina “Utudege tw’amayobera” Twashatse kumenya niba icyo gikorwa kibaho dushakisha n’uwaba yarakagendeyeho cyangwa niba akagenderaho tubura n’umwe ubyemeza.
Muzehe Ananiyasi Bizima yagize ati“ibyo ntakuri kurimo ni ugukeka, ariko I Karagwe muri Tanzaniya iyo ugezeyo ubona ibintu by’urumuri bigenda ariko ntumenye ibyaribyo. N’ino mu Gisaka naho hajyaga hagaragara ibintu bisimbuka nk’ibishirira ariko ntibisobanutse. Jye nafata umwanzuro ko nta kugendera ku Gataro bibaho ni izo muri ziboneka ariko ntawahamya ko ari abantu baba baguruka.”
Kabagina Kabatsi Ferdinand we uko abona kugendera ku gataro ngo byaturutse kubanyagisaka bita“abakonikoni”. Ati“ Agataro sinakwemeza ko kabaho ariko hari uburozi(force magique) bakoreshaga bugafasha umuntu kuba yaguruka akajya nko muri Tanzaniya, I Burundi n’ahandi”. Ntiyatubwiye byinshi kuri ayo mateka.
Twakomeje kubaza abaturage batandukanye bamwe bakabyemera abandi bakabihakana bigaragara ko ayo mateka agomba gukorerwa icukumbura ryimbitse.
Guteza amahembe, ubuvubyi n’ubundi burozi
Kabagina Ferdinand tumubajije kuri bimwe bivugwa ku burozi dore uko yadusubije.“abo barozi bagendaga nijoro bakitwa abacuraguzi ”.Ese baracyabaho? Ese bunguka iki?“baracyabaho, nta zindi nyungu ni umwuga wabo, barogaga, abantu, amatungo, indwara zitandukanye, guca imbyaro, kwabura imirima ntiyere n’ibindi.”
Yakomeje avuga ko bifashishaga imiti gakondo bacishaga n’iyo barazwe n’ababyeyi babo. Abarozi ba nijoro(abacuraguzi) bagiraga imiti batera abantu bakabatwara. Hari n’abarozi barya abantu, bakabataburura aho babahabye abo nabo bari mubo bita abacuraguzi.
Kuri iyi ngingo abaturage batanze urugero rw’umupadiri w’umwera baraye bahingisha buracya. Negereye impuguke mu mateka, Muzehe Ananiyasi Bizima ngo agire icyo abitubwiraho.
Yatubwiye ko Atari byo ko uwo mupadiri w’umwera witwa Mertens yigeze gutemberera muri Rusumo arakubwa abura ubwiherero afata agasuka aracukura ariherera babonye afite uburimiro ku birenge bavuga ko ari abarozi.
Habagaho n’uburozi bw’ubutegano, bagashyira iyo miti mu mayira abiri uwo babiteze yacaho bikamufata akabyimba amaguru. Hari abarogaga bagambiriye gushaka imbyaro, urushako n’ibindi. Urugero nk’umukobwa bakamusaba kwica umusore ngo akunde arongorwe.
Tubajije muzehe Ananiyasi Bizima kubijyanye n’amahembe yatubwiye ko ntawabihakana kuko hari ibintu wumva bigenda ariko ntubashe kubibonesha amaso. Mwarimu Rubayinika na Kabagina bakomeje gusobanura iby’amahembe, uburyo bayaterezaga umuntu ufite amakosa, umujura cyangwa uwagiriye undi nabi.
Iyo uwacishaga amahembe yabaga abeshyera umuntu niwe yahindukiraga akica. Nyiri ihembe yafatwaga nk’umuganga. wajyagayo kuyacisha ushaka kuyateza umuntu wamubeshyera akakugaruka. Ayo mahembe yitwaga “Igifaru”yakomotse Tanzaniya. Hari n’andi mahembe bacishaga bagambiriye kwica imvura.
Ubuvubyi:
Byakorwaga n’umuntu ku giti cye agamije guhabwa amakoro (isororo ry’abavubyi). Uwakoraga uwo mwuga iyo batamuhaga ayo makora ntiyarekuraga imvura.
Uburozi bw’ubutamikano:
Ni udufu tw’inyama z’inyamaswa z’inkazi bashyiraga mu byo kurya cyangwa mu byo kunywa n’ubu biracyakorwa
Imyotso(Imanzi):
Ananiyasi Bizima abajijwe inkomoko y’imyotso iranga abanyagisaka, yavuze ko ari indwara y’amaso abana bakundaga kuvukana bitewe n’uburwayi bwafataga ababyeyi batwite urukingo bikaba kubonsa bagahita bakira noneho biba nk’umugenzo abantu babona ari byiza, uvutse wese kabone n’ubwo yaba atarwaye amaso bakamwotsa.
Alphonse Habyarimana we avuga ko guca imanzi(Imyotso) ngo cyari ikimenyetso cyakoreshwaga mu ntambara y’I Gisaka n’u Rwanda kugira ngo abanyagisaka babashe gutandukanya abaturage babo n’abanyarwanda.
Ururimi rw’I Gisaka(Ikirashi)
N’ubwo muri ako gace abimukira bamaze kuba benshi bityo ururimi rw’I Gisaka rukagenda ruzima ururimi rw’ikirashi ruracyakoreshwa hirya no hino mu turere tugize I Gisaka. Ikirashi ni ururimi rukomoka hanze, usanga rujya gusa n’ikinyambo, n’ikinyankore.
- Zimwe mu mbyino z’ i Gisaka
Amazina: Akenshi amazina y’abaturage bo mu Gisaka ari mu rurimi rw’Ikirashi cyane cyane akaba amazina y’amagenurano. Dore ingero ku mazina ya bamwe twaganiriye n’ubusobanuro bwayo: Tindamanyire: Sinamenye
Rugumire: Rurakomeye(urupfu,urugamba, urubanza)
Bayijurenda:Yuzuye inda(amagambo)
Rukayijakare: Rwajekare
Tirukayizire: Ntiruraza
Byakatonda(Urunyankore): Byamungu
Bamuturotwe: Bamuhutwe
Tirukenzire: Ntirurashaka(urupfu)
Bagazora: Barayakanuye(amaso)
Tigahwa: Ntashira(amagambo)
Tibarekwa: Ntibarekwa
Tibenderana: Ntibakundana
Barembengaro: Ntibatanga
Byenaku: Nyiribyago
Tihabyona: Ntihabose
Nshuti basomyi ba Kigali Today, uwavuga ibyo mu Gisaka ntiyabirangiza, gusa tuzakomeza dukore ubushakashatsi bucukumbuye ku mateka y’I Gisaka mu kubamara amatsiko ku bibazo mwajyaga mwibaza ku byaranze aka gace.
Ivomo:Gakondo


c: text/html

text:
ISOMO RYA MBERE
Igitabo cy’Ubuhanga (Buh 7, 22-30 ; 8, 1)
7,22Koko rero, Ubuhanga bubamo umwuka w’ubwenge kandi mutagatifu, umwe rukumbi, ubumbatira byose, ugacengera byose, ugira ubwibakure, wihariye, ukazira ikizinga, ubengerana, udahindagurika, ukunda icyiza, ukagira ubwira, 23utavogerwa, ukagira neza kandi ukaba incuti ya muntu, utajegajega, ukiringirwa kandi ugatuza, ushobora byose, ukagenzura byose, ucengera roho ari iz’inyabwenge, iz’inzirabwandure n’iz’abahanga. 24Ubuhanga kandi buratebuka kurusha ibyihuta byose, bukinjira kandi bugacengera byose bubikesha kuzira ubwandure, 25bukaba impumuro y’ububasha bw’Imana, n’ububengerane bw’imirase y’ikuzo ry’Umushoborabyose, ni na yo mpamvu butinjirwamo n’ubwandure ubwo ari bwo bwose.
26Ubuhanga ni icyezezi cy’urumuri ruhoraho, indorerwamo izira ikizinga y’ibikorwa by’Imana, bukaba n’ishusho y’ubuntu bwayo. 27N’ubwo ari bumwe rukumbi bushobora byose, bukavugurura isi kubera ko budahinduka, maze uko ibihe bisimburana bugatura mu mitima y’intungane, kugira ngo bubahindure incuti z’Imana n’abahanuzi, 28kuko Imana yikundira gusa ababana n’Ubuhanga. 29Koko rero burusha izuba kwakirana, bugasumbya inyenyeri ; ubugereranyije n’urumuri burarusumba kure : 30urumuri rusimburwa n’umwijima, ariko ikibi ntikiganza Ubuhanga. 8,1Bwisanzurana imbaraga kuva ku mpera y’isi kugera ku yindi, maze bukayitegekana urugwiro.
ZABURI (Zab 119 (118), 89-90, 91.130.135.175)
Inyik/ Uhoraho, iteka ryose ijambo ryawe rihoraho !
Uhoraho, iteka ryose
ijambo ryawe rihoraho mu ijuru.
Ukuri kwawe guhoraho kuva mu gisekuruza kujya mu kindi ;
isi wayishinze ubutajegajega.
Kugeza uyu munsi byose biracyariho uko wabishatse,
kuko isi yose ikugaragiye.
Guhishura amagambo yawe ni urumuri,
abiyoroshya akabaha ubwenge.
Umurikishe uruhanga rwawe ku mugaragu wawe,
kandi unyigishe amategeko yawe.
Icyampa ngo mbereho kugusingiza,
maze amateka waciye ambere ikiramiro.
IBANGONDIRIMBO RIBANZIRIZA IVANJILI (Hish 12, 10)
Alleluya Alleluya.
Ngiki igihe cy’ubwami bw’Imana yacu kirageze,
n’ubutegetsi bwa Kristu wayo.
Nihasingizwe uje mu izina rya Nyagasani.
Alleluya.
IVANJILI
+ Luka (Lk 17, 20-25)
Muri icyo gihe, 20Abafarizayi babaza Yezu bati « lngoma y’Imana izaza gihe ki ? » Yezu arabasubiza ati « Ingoma y’Imana ntizaza yigaragaza mu maso y’abantu, 21ngo bagire bati “Ngiyi, ngiriya”. Ahubwo nimumenye ko Ingoma y’Imana ibarimo.» 22Yongera kubwira abigishwa be ati « Hazaza igihe muzifuza kubona nibura umwe mu minsi y’Umwana w’umuntu, ariko ntimuzawubona. 23Bazababwira bati “Dore nguyu, nguriya.” · Ntimuzajyeyo, ntimuzirukireyo. 24Koko rero, nk’uko umurabyo urabiriza mu ruhande rumwe rw’isi, ukabonekera mu rundi, ni ko n’Umwana w’umuntu azaza ku munsi yigeneye. 25Ariko agomba kubanza kubabara cyane, kandi abantu b’iyi ngoma bamwihakane.»

robotstxt: allowed

filter: keep


text:
Ukugaragira bisobanuye iki?
Ubundi ukwiriye kugaragirwa ni Imana yonyine. Ukugaragira bifite
ibisobanuro birikomokaho bibiri:
-
ATAABUDU:
Ni ukwicisha bugufi kubera Imana isumba byose, ukora ibyo yagutegetse ukirinda ibyo yakubujije kandi uyifitiye urukundo unayiha icyubahiro ikwiye. Ibisobanuro by'iryo jambo; ni uburyo buhuje ibintu byose bikugeza kurukundo rw'Imana no kwicisha bugufi no kuyitinya.
-
AL MUTAABADU BIHI:
Bikubiye mubyo Imana ikunda ikanabyishimira byaba ari mu mvugo cyangwa mu bikorwa, byaba kumugaragaro cyangwa mu ibanga; nk'amasengesho, ubusabe, gusingiza, urukundo n'ibindi nk'ibyo.
Ukugaragira Imana birimo ibice bitatu:
Kugaragira Imana ku mutima Kugaragira Imana ku rurimi Kugaragira Imana ku mubiri Uburyo bwo kugaragira Imana ni butanu "5":
-
Hariho uburyo kugaragira Imana buba ari ngombwa
-
Hariho uburyo kugaragira Imana buba atari ngombwa bigakorwa n'ubyifuza
-
Hariho uburyo kugaragira Imana buba buziririjwe
-
Hariho uburyo kugaragira Imana buba butanogeye
-
Hariho uburyo kugaragira Imana buba bunogeye
Ubwo buryo bwose twavuze uzabusanga muri bya bice bitatu twavuze aribyo Kugaragira kumutima, ku rurimi no ku mubiri.
ATWAGHUTI "Ibigirwamana" ni iki?
Ni ibyo aribyo byose bihawe ikuzo n'intera yo kugaragirwa nk'ibishushanyo, ibibumba, abarozi, abapfumu, abamenyi babi n'abayobozi babi babandi bavuye kuri gahunda y'Imana bagakurikira gahunda yindi.
Ibigirwamana ni byinshi, ariko ibiri ku isonga ni bitanu: IBILIS "Shitani" Imana iyiturinde Uzasengwa abyifuza Uzahamagarira abantu ngo bamugaragire Uziyitirira ubumenyi bw'ibyihishe
Ni iyihe mpamvu Imana yaremye abantu n'amajini?
Ntabwo Imana yaremye ibi biremwa bibiri nta mpamvu, ntabwo yabiremeye kurya no kunywa, kwishimisha, gukina, cyangwa guseka; ahubwo yabiremeye ikintu gikomeye aricyo gusenga no kugaragira Imana. Hanyuma ibyo biremwa bikamenya iyo Mana ntibiyibangikanye n'icyo aricyo cyose, bikayikuza, bikayumvuira, bikamwumvira bikora icyo aricyo cyose yabitegetse gukora, binirinda icyo aricyo cyose yabujije no kwitondera imbibi yabishyiriyeho ntibizirenge, no kwitarura bikaba kure no gusenga ikindi kintu kitari Imana. Imana iragira iti:
"Ntakindi naremeye amajini n'abantu uretse kungaragira"
QOR'ANI 51:56
Imana irongera ikagira iti:
"Vuga uti:"Yewe "Muhamadi" ubu koko ikitari Imana abe aricyo mpindura Umurezi ndeke uwahanze isi n'ijuru we utanga amafunguro ntayahabwe" Babwire uti:"Nategetswe kuba uwambere wakiranutse kandi ntuzabe mu babangikanyamana"
QOR'ANI 6:14
Imvugo y'intumwa y'Imana yakiriwe na MUADH mwene DJABALI Imana imwishimire aragira ati: "Nari nicaye inyuma y'intumwa y'Imana turi kundogobe, arambwira ati:"Yewe MUADH ese waba uzi ukuri kw'Imana kubantu bagomba kuzuza n'ukuri kw'abantu ku Mana igomba kubuzuriza?" MUADH aramusubiza ati:"Imana n'intumwa yayo nibo babizi" Intumwa y'Imana iti:"Ukuri kw'Imana ifite kubagaragu bayo ni uko bagomba kuyisenga ntibagire icyo bayibangikanya nacyo naho ukuri kw'abantu bagomba ku Mana ni uko itazahana uwo ariwe wese utarayibangikanyije" Ndavuga nti:"Ntumwa y'Imana ese iyi nkuru nyigeze ku bantu?" Intumwa iti:"Oya byihorere batazabyishingikiriza bakareka gukora ibyiza" Yakiriwe Bukhar na Mus-lim
UBURYO BWO KUGARAGIRA
Kugaragira Imana bishingiye kubyategetswe n'Imana, kandi gukurikiza urugero rw'intumwa y'Imana, ntabwo ari ugukurikira ibije byose n'ibihimbano kuko Islamu ishingiye ku bintu by'ingenzi bikurikira: Gusenga Imana imwe rukumbi ntacyo uyibangikanya nayo. Kugaragira Imana hifashishijwe ibyo intumwa y'Imana yavuze, kugira ngo tutazayisenga nk'uko twishakiye cyangwa tubyumva. Imana iragira iti:
"Twagushyiriyeho gahunda y'amategeko ugomba gukurikira, uramenye ntuzakurikire amarangamutima ya babandi badasobanukiwe"
QOR'ANI 45:18
Imana irongera igira iti:
"Cyangwa bafite ibigirwamana byabashyiriyeho idini batategetswe n'Imana?"
QOR'ANI 42:21
Nta muntu n'umwe wemerewe gusenga Imana binyuranyije n'ibyo intumwa y'Imana yategetse byaba ari ugusenga by'itegeko cyangwa iby'imigereka.
Intumwa y'Imana iragira iti: "Amagambo meza ni ay'Imana, naho umuyobora mwiza ni umuyoboro ukomoka ku intumwa y'Imana kandi ibintu bibi mu idini ni ibihimbano bidafite inkomoko ku Mana no ku ntumwa y'Imana, kandi buri cyaduka cyose kiganisha ku buyobe"
Umuntu ntiyagakwiriye gusenga ikindi kitari Imana, n'ibindi byose bijyanye no kugaragira Imana birimo amasengesho, igisibo, umutambagiro, kwiringira, gutinya, guhiga, kurahira, ibi byose ntawundi bikwiriye uretse Imana.
Uburyo abantu basumbana inzego mu kugaragira imana
Abagandukiramana bayitangira kuruta abandi bose ni Intumwa n'abahanuzi, kuko barusha abandi gusobanukirwa Imana no kuyiramya. Hanyuma bafite n'akandi karusho barusha abantu bose ko kuba baratumwe ku bantu, ibyo byabaye ngombwa ko batoneshwa kubera ubwo buremere bw'ubutumwa hiyongereyeho kugaragira Imana by'umwihariko wazo. Nyuma y'Intumwa hakurikiraho abizera, babandi biyemeje kwizera Imana n'intumwa yayo bagashikama ku mategeko y'Imana. Nyuma y'abizera hajyaho abaguye mu nzira y'Imana haba kurugamba cyangwa baharanira ko izina ry'Imana ryakogera hose. Nyuma y'abaguye kurugamba hakurikiraho abiyeguriye
Imana mu gukora ibyiza bitandukanye biganisha mukwiyegurira Imana. Imana iragira iti:
"Mukuri uzumvira Imana n'intumwa yayo "agapfa abyizera", abo ni bo bazaba hamwe na babandi bagezweho n'ingabire z'Imana haba mu ntumwa, abizeye Imana ukuri kwo kuyizera, abaguye kurugamba n'abakoze byiza biganisha ku Mana bagatunganya. Abo bazaba incuti mu ijuru"
QOR'ANI 4:69
Ukuri kw'imana ku bantu
Ukuri Imana ishaka ku bantu no ku biremwa byayo ni uko bigomba kugaragira Imana ntibigire icyo biyibangikanya nacyo, birimo kumvira Imana ntibayisuzugure, bakayibuka igihe cyose ntibayibagirwe, bagashimira ntibagaye ingabire yabahaye. Ese ninde waba utarakoze ikinyuranyo cy'icyo yaremewe byaba bitewe no kwibagirwa nk'umuntu cyangwa kutabimenya? None rero, kubera izo mpamvu zishobora kuba ku muntu, menya ko Imana iramutse ihanye abatuye ijuru n'abatuye isi ntabwo yaba ibarenganyije kandi nanone iramutse ibagiriye impuhwe zayo ikabababarira, impuhwe nizo nziza kuruta kwita ku bikorwa. Imvugo y'intumwa y'Imana yakiriwe na MUADH Imana imwishimire yaravuze ati: "Nari nicaye inyuma y'intumwa y'Imana turi kundogobe, arambwira ati:"Yewe MUADH ese waba uzi ukuri kw'Imana kubantu bagomba kuzuza n'ukuri kw'abantu ku Mana igomba kubuzuriza?" MUADH aramusubiza ati:"Imana n'intumwa yayo nibo babizi" Intumwa y'Imana iti:"Ukuri kw'Imana ifite kubagaragu bayo ni uko bagomba kuyisenga ntibagire icyo bayibangikanya nacyo naho ukuri kw'abantu bagomba ku Mana ni uko itazahana uwo ariwe wese utarayibangikanyije" Ndavuga nti:"Ntumwa y'Imana ese iyi nkuru nyigeze kubantu?" Intumwa iti:"Oya byihorere batazabyishingikiriza bakareka gukora ibyiza"Yakiriwe na Bukhar na Mus-lim
Ukugaragira Imana kuzuye
Buri muntu usanga ahindagurika ku bintu bitatu: Hari ingabire Imana yahaye umuntu asabwa kuzishimira uko zingana. Hari ibyaha umuntu akora asabwa kubyicuza. Hari ingorane n'amakuba, ningombwa umuntu ko yabyihanganira.
Umusozo ...


text:
Niyonzima Aimable, umutoza akaba n'umuyobozi mukuru wa korali Patmos, yabwiye Inyarwanda.com ko umunyarwanda uzumva iyi ndirimbo yabo, yazamubera indirimbo y’ishema, abanyamahanga ikababera ubuhamya bw’ishimwe abanyarwanda bafite ku Mana yabahaye impano nziza cyane y’u Rwanda. Yunzemo ko mu gihe cya vuba bazashyira hanze amashusho y’iyi ndirimbo. Yagize ati:
Ubutumwa burimo ni ishimwe ku Mana ryo kuba twe abaririmbyi turi mu mudendezo wo guhamya ibyiza Imana yadukoreye nk'abanyarwanda no kuba u Rwanda Imana yaduhaye nk'ingobyi yacu ikomeza kuruha imigisha.Umuntu uzumva iyi ndirimbo ari umunyarwanda izamubere indirimbo y'ishema kuri we,umunyamahanga izamubere ubuhamya bw'ishimwe dufite ku gihugu cyacu.Izi images Lyrics zizakurikirwa vuba cyane na Video clip (amashusho) turi gutegurana ubuhanga n'ubwitonzi. Ntituzahwema rero gushima Imana ku mpano nziza yaduhaye y'u Rwanda.
Korali Patmos ni imwe mu zikunzwe cyane mu itorero ry'Abadivantiste b'umunsi wa 7
UMVA HANO ‘RWANDA NGOBYI NZIZA’ INDIRIMBO NSHYA YA KORALI PATMOS


text:
Itsinda rya TBBryabarizwagamo abasore nka (Tino, Benja na Ben), rimenyerewe mu njyana ya Dance hall Afrobeat kuri ubu amakuru atugeraho n’uko aba basore bamaze gutandukana buri wese akaba agiye gukora ku giti cye.
Itsinda rya TBBryabarizwagamo abasore nka (Tino, Benja na Ben), rimenyerewe mu njyana ya Dance hall Afrobeat kuri ubu amakuru atugeraho n’uko aba basore bamaze gutandukana buri wese akaba agiye gukora ku giti cye.
Iri tsinda ryamenyekanye mu ndirimbo nka Vuza Ingoma, Biramvuna, Mbwiza ukuri n’izindi… bari bamaze igihe batumvikana kuva bava mu irushanwa rya Primus Guma Guma Super Star ubwo bayitabiraga ku nshuro ya 6 kuva icyo gihe hibazwaga niba aba basore bagikora muzika cyangwa baba barayiretse.
Kugeza ubu umwe mu bari bagize iri tsinda ariwe Benja yahamije iby’itandukana ryabo ndetse anashimangira ko buri wese yatangiye gukora ku giti cye.
- Benja uri imbere aririmba ubwo bari muri PGGSS 6
Benja yagize ati: “ kugeza ubu ntago tugikora nk’itsinda rya TBB twaratandukanye kuko buri wese yashakaga gukora wenyine ibya group ni amayobera hari igihe ibyo mupanga gukora usanga umwe muri mwe adafite umwanya, kandi muzika bisaba kugira ngo mube muri kumwe ndetse mu gihe cyose umuntu akenewe ahita aboneka, ariko iyo bitameze bityo hari byinshi bipfa.”
Ku giti cye yatangaje ko hari indirimbo yatangiye gukora ari wenyine ndetse n’izo afatanije n’abandi bityo mu minsi ya vuba zikazaba zageze hanze haba mu buryo bw’amajwi ndetse n’amashusho.
Benja yavuze kandi ko gutandukana kwabo bidakuyeho ubuvandimwe basanzwe bafitanye kuko mu bikorwa bitandukanye bya muzika byabahuzaga bazajya babuhuriramo bakaba banafatanya no kuririmba zimwe mu ndirimbo zabo dore ko n’ubu bagihura bakungurana ibitekerezo kucya bateza imbere.
Benja ariko ntiyatinye kuvuga ko itandukana ryabo rishingiye no kuba hari utuntu tumwe na tumwe bagiye batumvikanaho.
Ku rundi ruhande ariko abakurikiranira hafi ibya muzika nyarwanda bakaba batangiye kuvuga ko gutandukana kw’aba basore byaba byaraturutse kuri Tino wari usanzwe unabafasha mu buryo bwo kubamenyekanisha abinyujije mu itangazamakuru dore ko nawe ariko kazi akora.
- Tino ushinjwa kugira uruhare mu isenyuka rya TBB
Umva indirimbo "Akenda" ya TBB bose bakiri kumwe
Bruce MUSHUMBA


text:
Nyuma yuko tubagejejeho inkuru ikubiyemo ubuhamya bwatanzwe na bamwe mu bakristu bahanuriwe ubuhanuzi bw’ibinyoma n’abahanuzi bagamije kubakuramo amafaranga , umusomyi wa ibyishimo.com nawe yemeye gutanga ubuhamya bw’ibyamubayeho , nuko yaje kuvumbura ko abahanuzi bamuhanuriraga bari bagamije kumwaka amafaranga no kuzamusambanya mu bihe bitandukanye .
Mu ntambara y’amagambo yabaye hagafi ya Uwababyeyi Ange n’uwajyaga amuhanurira , hagaragayemo uburakari bukomeye kandi no kwemera icyaha k’uruhande rw’umuhanuzi ushinjwa guhinduranya imirongo ya telefone n’amajwi kugirango ubuhanuzi bwe bugire agaciro .
Bijya gutangira , Uwababyeyi Ange yatanze igitekerezo kigufi kigira kiti :” Njye nahuye nawe ( umuhanuzi ) arampanurira nyuma arambwira ngo Imana yamweretse ko ngomba kumubera umugore ahahahaha ) . ”
Muri ako kanya nta muntu numwe wari wamenye uwo uyu mukobwa yatungaga urutoki . Mu kanya gato nibwo haje umugabo witwa Ntahontuye Gervve avuga ko abahanuzi b’ibinyoma bahanura bagamije gushaka indonke mu bantu bariho ariko kandi atari bose .
Yagize ati :” Babaho gusa si bose , cyimwe nuko hari abasirikare n’imitwe yitwara gisirikare . Haribihumbi 7000 bitapfukamiye bayari ndababwira ukuri yuko mutacimanza gusa buri wese yirebeho ”
Nyuma yibyo Uwababyeyi Ange yagarutse yiyemeje gukanda ikibyimbye ngo kimeneke , niko kubwira Ntahontuye Gervve ko ariwe ubwe wamuhanuriye ubuhanuzi bwuzuyemo ibinyoma agamije kuzajya amakuramo amafaranga , yarangiza akazamugira umugore .
Ati :” Nawe Ntahontuye Gervve warambeshye ntugirengo narakwibagiwe , kabisa mwagiye muhanura ibintu koko biri ukuri ? narakugaye nuko utabimenye ese ubwo ko aruko narumunyeshuri ntuba waramazeho utwanjye ? warangize ngo nzane amafranga yituro ngo Imana ibohore ubuzima bwanjye ? ese Imana igurisha ibyayo ? warangiza ukajya umbwira ngo nzane amafranga ujye kuzana amazi I Rusizi ? ese iyo ujyayo niba ari Imana yari yakuntumyeho ko Imana yishimira abantu bayo ? kuri tel4ne ( telefone ) warangiza ngo ugiye kumpuza n’abahanuzi hanyuma ugahinduranya amajwi ? ese divorse warayibonye ? cyangwa wagirango nkubere umugore ? Mana ishobora byose Imana ijye ibabarira kuyibeshyera , ubu nararangije kwiga uzaze nguhe amafranga ushaka ho kuyaka mu buryo budasobanutse pe .”
Yongeyeho ati :” Umva njye uyu mugabo yarantangaje kbsa sinzi uko navuga nonese ibitambo Imana dusenga igurisha ibyayo ? Ubwo se Ntahontuye Gervve uraho uvuga kd nawe uri muribo ? ”
Ntahontuye Gervve amaze kubona ko ibintu bihinduye isura ntiyigeze avuga byinshi , ahubwo yavuze ijambo rimwe ryemeza ko ibyo yavuzweho aribyo ati :” Yego ndimo “.
Mu kiganiro yagiranye n’umunyamakuru wa ibyishimo.com kandi Uwababyeyi Ange yatanze ubuhamya bwe burambuye nuko yahuye na Ntahontuye Gervve , kugeza aho amubwira ko Imana imubwiye ko azakora ubukwe mu kwa karindwi nyamara bari muri Werurwe .
Ati :” Nitwa Uwababyeyi Ange , mu rugo ni ku Ruyenzi . Mu buhamya bwanjye nagirango mbwire abantu ko hariho ubuyobe buteye ubwoba burimo n’ubushukanyi . Uko byatangiye nigaga muri university muri 2015 UNILAK Nyanza campus , hari n’ijoro sinibuka umunsi neza , abagabo babiri bari barikwigisha kuri radio umucyo , uwo nibuka amazina yitwa Ntahontuye Gerve uwundi barikumwe simwibuka . Bari barigusengera abantu baboshywe na karande zo mumiryango , nuko batanga numero yo koherezaho message ( ubutumwa bugufi ) bw’abafite ibibazo bakeneye gusengerwa , mfata telephone yanjye nohereza message nkuko babisabye nuko bukeye mbona umuntu arampamagaye kuri telephone yanjye akoresheje tigo .
Nuko ndamwitaba arambwira ati: ‘ witwa Ange ? nti yego ati Imana yakunyeretseho kufite Ubukwe mukwa 7/2015 ariko mbigiraho ikibazo kandi yabimbwiye turi mukwa 3 ( Werurwe ) ndavuga nti Ubukwe bwamezi ane asigaye ntibubaho nuko arakomeza arambwira ngo Imana yamwetetse bandoze nanjye nti mw’izina rya Yesu . ariko sinabitindaho cyane nuko ahita ambwira ati ibyo byose kugirango byemere nuko ugomba kuzaza Kigali tukabonana nkagukorera deliverance , nuko ndemera ndatega mva ku ishuri .
Twahuriye Karuruma sinibuka neza , nsanga bari gusengera mu rugo mbere yuko ninjira muri urwo rugo yarambwiyengo nimbanze nzane amafranga mfite yituro ryuko nahageze Imana irahita ibikora . Ndamubwira nti rero ndacyari umunyeshuri ntakazi ndagira nti cyakora mfite 2000 frw gusa ngirango ntayemera ahita ayafata arayabika.
Ni gute Ntahontuye Gervve yatangiye gutekera imitwe uyu mukobwa kugeza ubwo azajya amwaka amafaranga urusorongo ?
Uwababyeyi Ange yakomeje atangariza ibyishimo.com ati :” Ntibyarangiriye aho , navuye aho ngaho nsubira Nyanza ku ishuri , akajya akomeza akampamagara ambwira ibyo Imana yamuntumyeho , rimwe akambwira ngo umugore we yaramunaniye ngo none araye aryamye mu ntebe ngo kandi yanaburaye , nuko nkamwoherereza nka 5,000 mu bushobozi bwa kinyeshuri nawe urabizi , nuko hashira iminsi nabwo ati ‘ nta shuka mfite yo kwiyorosa ‘ ndamubwira nti ‘ nza guha muyo nkoresha ku ishuri ‘ , Nyuma na none arambwira ngo ninshake ticket izamugeza Rusizi kujya kuzanayo amazi azampumanura ndamubaza ngo ticket ni angahe ? arambwira ngo byibuze nka 20,000 frw , numvise bimaze kundenga ndamubwira nti rero niba ari Imana yakuntumye ho , iranzi n’ubundi uko kumpumanya Imana izabinkiza ntarinze gutanga amafaranga kuko iby’Imana ntibigurishwa , ahita asa nugize reaction ndamureka.
Hashize Iminsi nabwo arambwira ngo Imana yamweretse nabaye umugore we ndaseka cyaneeee , arangije arambwira ati ‘ sinzi niba ndikuvangirwa ‘ ati ‘ ariko nabibonye mu nzozi ‘ . Mpita musubiza nti ‘ ese ko ufite umugore uranshakaho iki ? ahita ambwirango uwo mugore we yigize indaya , nsubiye inyuma gato nibutse ko yari yarampanuriye ubukwe mukwa 7 kandi ibyo byose yabimbwiye habura amezi abiri kandi nta fiance narimfite pe wafatikaga ‘.
Nuko nyuma nibwo nabonyeko ari umubeshyi ( umuhanuzi w’ibinyoma ushaka kuzajya ankuramo amafaranga ) ndamureka , atuma tigo yanjye nyijugunya burundu . Ariko nsubiye inyuma yajyaga ampamagara mugitondo cya kare ngo avuye gusenga , arangije akambwira ngo hari numero izampamagara ngo nzayitabe Imana niko yamubwiye . Kumbi numero yanjye yari yayihaye undi mutekamutwe nkawe akampanurira ambwirako Gerve ariwe mugabo wanjye , nuko nkabyikiriza ariko nari nararangije kubavumbura bose. ”
Mu nama Uwababyeyi Ange yahaye abasoma ubu buhamya bwe avuga ibyamubayeho , yasabye abantu kurushaho kuba maso . Ati :” Ndangije ngira Inama ababasha gusoma ubu buhamya bwanjye ko bakwiye kuba maso , turi mu minsi ya nyuma y’ubuhanuzi burimo kubeshya , tujye tuba maso Murakoze. ”
Ntucikwe !! Horana natwe ukanda hano like kuri page yacu ya Facebook, Twitter na Youtube ukande subscribed kugirango umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Rene Hubert


text:
Ubuyobozi bw’Akarere ka Musanze buvuga bwamenye ko abakozi bako biyobora ari uko Minisitiri w’Intebe abivuze, nubwo budasobanura uburyo biyoboragamo.
Umunyamabanga Nshingwabikorwa w’aka karere, Bagirishya Pierre Claver, avuga ko kugeza ubu atabasha gusobanura uburyo abakozi biyoboragamo nubwo yemeza ko nyuma yo kumva impanuro iturutse ibukuru basanze hari ibitaragendaga.
Uyu muyobozi yagize ati “Ntabwo ndibukubwire ngo byari ku rwego rungana rutya, kuko si jyewe wabivuze, ‘by the way’ iyo umuntu yisuzuma, jyewe nari ntarabibona ariko iyo babivuze cyane bikavugwa n’umuntu ugukuriye cyane, biba bivuze ko harimo ukuri, ubwo uhita utangira ntabwo ujya kumubaza ngo biri ku ruhe rwego cyangwa mwabibonye gute, ahubwo uba ugomba gushyira mu bikorwa ibyasabwe.”
Ubwo hamurikwaga imihigo y’uturere muri Nzeri 2016, Ministiri w’Intebe Anastase Murekezi yihanangirije umuyobozi wayoboraga akarere ka Musanze muri icyo gihe, amusaba ko agomba kuyobora abakozi kuko byagaragaye ko biyobora, aho ndetse ngo banakoraga ibyo bishakiye.
Ku rutonde, Akarere ka Musanze ni ko kaje inyuma ku mwanya wa 30 n’amanota 70.37%, aho gaherekeje aka Rutsiro kaje ku mwanya wa 29 (70,87%) n’aka Nyagatare ku mwanya wa 28 (70,92%)
Icyo gihe Minisitiri Murekezi yagize ati “Muri Musanze iba iya nyuma, hari ikibazo gikomeye cyane, abakozi barigenga. Meya kuki utayobora abakozi bawe? Abakozi n’abayobozi barakora uko bashaka nk’uko bari barabimenyereye kuva mbere, ntabwo ari byo, bayobore cyangwa baveho, ni ko bimeze.”
Bagirishya avuga ko bacyumva iryo jambo ryabavuzweho bahise bihutira gukoresha inama abakozi kuva mu tugari kugeza ku rwego rw’Akarere ndetse hakaba hari abo basanzeho amakosa bakanirukanwa.
Yagize ati “Ni byo koko iryo jambo ryabayeho kandi ntabwo duhakana ijambo ry’umukuru, ariko kuva aho tubigaragarijwe natwe twashizeho ingamba. Twakoze inama duhereye ku bakozi bo mu tugari turinda tugeza ku rwego rw’akarere. Twagiye dukosora ho twabonaga bitagendaga kugira ngo turebe ko icyo kintu cyavaho, kandi twe tubona hari umusaruro kubera ko guhera aho tubitangiriye tubonamo impinduka haba mu mikorere, haba no mu musaruro urimo utangwa. Ikindi ni uko mu byo twagiye dukora abagiye bagaragarwaho n’ibyo bibazo cyangwa ayo makosa bagiye bafatirwa ibihano bitandukanye na byo numva ari ingamba twatangiye.”
Akomeza avuga ko batakihanganira amakosa ari yo yose nk’uko babikoraga mbere, aho ngo ugaragaweho amakosa bahita bamuhana.
Umunyamakuru, mwebwe ko mwari muhari ubundi abakozi b’akarere biyoboraga bate?
Gitifu Bagirishya: Wenda reka mpere kuri icyo kibazo ngo biyoboraga bate, mu by’ukuri hari ibyo nirinda kujya muri details kuko nanjye ntafite ibisobanuro, urumva iryo jambo iyo rivuzwe n’umuntu mukuru wo kuri ruriya rwego nanjye sinamwegera ngo mubwire nti ese biyobora gute? Ibyo ndabyakira ahubwo nkajya gushyira mu bikorwa cyangwa nanjye ngakurikirana. Ni na byo mbabwira nti twe dukurikiranye aho twabonaga akantu kenda gusa n’icyo, zero tolerance, ubwo icyo gihe twafataga ibihano.
Nanagaruke kuri icyo ngicyo wanavuze uti abamze kwirukanwa ni bangahe? Iyo gahunda wavuze ntabwo ari abakozi birukanwe n’akarere ni abakozi baba barasezeye ku mpamvu zabo ariko wenda navuga ko ugiye kureba n’ayo mabaruwa ushatse twanayakwereka ni ibaruwa aho umuntu yandikaga yegura ku mirimo ye kubera impamvu ze bwite. Ariko jyewe ibyo navugaga natwe harimo abo twirukanye, ubwo biravanze
Ku rwego rw’akarere tumaze kwirukana abakozi batari munsi ya batanu, ariko nakuyemo babandi bavuga ngo bisezereye ku giti cyabo kuko bo ntabwo twabirukanye, abo tumaze kwandikira bihanangirizwa cyangwa basabwa ibisobanuro ntabwo mfite imibare nonaha, ariko simpamya ko bari munsi y’abakozi 10. Ni ukuvuga ko iyo ikintu kivuzwe n’umuntu wo kuri ruriya rwego nta kwihangana kuba kukirimo. N’ubu nubwo nasohoka nkakubitana n’umukozi mu mujyi atasabye uruhushya turamuhana…
Umunyamabanga Nshingwabikorwa w’Akarere ka Musanze anavuga ko hari ba gitifu babiri b’imirenge ndetse na 18 b’utugari bavuye mu mirimo basezerewe cyangwa bisezereye, aho yemeza ko hari n’ababonaga bashobora kuzasezererwa bagatanguranwa bakandika ko beguye kun mpamvu zabo bwite.
Yagize ati “Niba umuntu abona ko amaze kwandikirwa kabiri akabona yafatiwe mu kosa bwa gatatu ashobora kuba ari busezererwe, hari ubwo agutanga akijyana mbere kandi ntabwo umubwira ngo kubera ko nendaga kukwirukana ngo ba uretse kugenda mbanze nkwirukane, harimo bamwe bagiye muri iyo nzira.”


text:
Ese ugira “ishyaka ry’imirimo myiza”?
‘Kristo Yesu yaratwitangiye ngo yeze abagomba kuba ubwoko bwe bwite, bafite ishyaka ry’imirimo myiza.’—TITO 2:13, 14.
1, 2. Ni iyihe nshingano iteye ishema Abahamya ba Yehova bafite, kandi se ituma wiyumva ute?
ABANTU benshi babona ko guhabwa igihembo ku bw’ikintu runaka baba barakoze ari ishema. Urugero, hari abahawe igihembo cyitiriwe Nobeli kubera ko bafashije impande zari zishyamiranye kugera ku mahoro. None se umuntu aramutse yoherejwe n’Imana kugira ngo afashe abantu kugirana amahoro na yo, ntibyamutera ishema ryinshi kurushaho?
2 Twebwe Abahamya ba Yehova ni twe twenyine dufite iyo nshingano iteye ishema. Twingingira abantu ‘kwiyunga n’Imana’ tubisabwe n’Imana na Kristo (2 Kor 5:20). Yehova aradukoresha kugira ngo yireherezeho abantu. Uko ni ko abantu babarirwa muri za miriyoni bo mu bihugu bisaga 235 bafashijwe kugirana imishyikirano myiza n’Imana, bityo bakaba bafite ibyiringiro byo kuzabona ubuzima bw’iteka (Tito 2:11). Tugira ishyaka mu murimo wo kubwiriza, maze tugatumirira ‘ushaka wese gufata amazi y’ubuzima ku buntu’ (Ibyah 22:17). Kubera ko dukunda iyo nshingano y’agaciro kenshi kandi tukayisohozanya umwete, birakwiriye rwose ko tuvugwaho ko turi ubwoko ‘bugira ishyaka ry’imirimo myiza’ (Tito 2:14). Reka dusuzume ukuntu kugira ishyaka ry’imirimo myiza bituma turehereza abantu kuri Yehova. Bumwe mu buryo tubikoramo ni umurimo wo kubwiriza.
TWIGANE ISHYAKA YEHOVA NA YESU BAGIRA
3. Kuba ‘Yehova agira umwete’ biduha ikihe cyizere?
3 Muri Yesaya 9:7 havuga ibihereranye n’ibyo ubutegetsi bw’Umwana w’Imana buzasohoza, hagira hati “ibyo ngibyo Yehova nyir’ingabo azabisohoresha umwete we.” Ayo magambo atsindagiriza ukuntu Data wo mu ijuru ashishikazwa cyane no gukiza abantu. Kuba Yehova agira umwete cyangwa ishyaka, bigaragaza ko natwe ababwiriza b’Ubwami dukwiriye gusohoza umurimo Imana yaduhaye tubigiranye umutima wacu wose, kandi dufite ishyaka. Kuba twifuza cyane gufasha abantu kumenya Imana bigaragaza ko twigana ishyaka Yehova agira. None se ko turi abakozi bakorana n’Imana, buri wese muri twe yiyemeje gukora uko ashoboye kose kugira ngo agire uruhare mu gutangaza ubutumwa bwiza?—1 Kor 3:9.
4. Ni mu buhe buryo Yesu yatanze urugero rwiza mu birebana no gukomeza kugira umwete mu murimo?
4 Reka nanone dusuzume ibirebana n’ishyaka rya Yesu. Yaduhaye urugero ruhebuje mu birebana no gukomeza kugira ishyaka mu murimo wo kubwiriza. Nubwo yarwanyijwe bikomeye, yakomeje kubwiriza abigiranye ishyaka kugeza ku iherezo ry’ubuzima bwe bwo ku isi (Yoh 18:36, 37). Ubwo Yesu yari hafi gupfa, yihatiye cyane gufasha abantu kumenya Yehova.
5. Ni mu buhe buryo Yesu yakoze ibihuje n’urugero yatanze rw’igiti cy’umutini?
5 Mu mwaka wa 32, Yesu yatanze urugero rw’umuntu wari ufite igiti cy’umutini mu ruzabibu rwe, cyari kimaze imyaka itatu kitera. Yabwiye umukozi ngo agiteme, na we amusaba ko yamuha igihe akabanza kugifumbira. (Soma muri Luka 13:6-9.) Icyo gihe, Yesu yari yarabonye abigishwa bake gusa mu murimo we wo kubwiriza. Ariko nk’uko Yesu yabigaragaje muri urwo rugero, yifuzaga gukora byinshi mu gihe gito yari asigaranye, mbere y’uko apfa. Ku bw’ibyo, mu gihe cy’amezi agera kuri atandatu yabwirije i Yudaya n’i Pereya ashyizeho umwete. Iminsi mike mbere y’urupfu rwe, yarijijwe n’uko abenshi mu bo yabwirije ‘bumvise, ariko ntibagire icyo bakora.’—Mat 13:15; Luka 19:41.
6. Kuki twagombye kurushaho gukorana umwete umurimo wo kubwiriza?
6 Ese iyo turebye ukuntu tugeze kure mu minsi y’imperuka, si iby’ingenzi ko turushaho gukorana umwete umurimo wo kubwiriza? (Soma muri Daniyeli 2:41-45.) Mbega ukuntu duterwa ishema no kuba turi Abahamya ba Yehova! Ni twe twenyine ku isi dutuma abantu bamenya uburyo nyabwo ibibazo byabo bizakemuka. Hari umwanditsi wo mu kinyamakuru kimwe uherutse kuvuga ko nta wamenya impamvu abantu beza bagerwaho n’ibibi. Dufite inshingano yo kumenyesha abishimira kudutega amatwi bose igisubizo Bibiliya itanga ku bibazo nk’ibyo, kandi rwose turabyishimira. Dufite impamvu zumvikana zo ‘kugira ishyaka ryinshi dutewe n’umwuka’ mu gihe dusohoza uwo murimo Imana yaduhaye (Rom 12:11). Yehova azadufasha maze umurimo wo kubwiriza dukorana ishyaka utume abandi bamumenya kandi bamukunde.
UMWUKA W’UBWITANGE UHESHA YEHOVA ICYUBAHIRO
7, 8. Ni mu buhe buryo umwuka w’ubwitange uhesha Yehova icyubahiro?
7 Nk’uko ibyabaye ku ntumwa Pawulo bibigaragaza, umurimo wacu ushobora gutuma ‘turara tutagohetse,’ kandi ‘ntitugire icyo turya’ (2 Kor 6:5). Ayo magambo agaragaza neza umwuka w’ubwitange, kandi ashobora kutwibutsa abapayiniya bashyira umurimo wo kubwiriza mu mwanya wa mbere mu mibereho yabo, ari na ko bashaka ikibatunga. Tekereza nanone ukuntu abamisiyonari bacu bitanga, ‘bakisuka nk’ituro ry’ibyokunywa’ bajya mu mahanga gufasha abandi (Fili 2:17). Bite se ku bihereranye n’abasaza bacu b’abanyamwete, bigomwa ibyokurya cyangwa bakarara badasinziriye kugira ngo bite ku ntama za Yehova? Nanone kandi, dufite abageze mu za bukuru n’abafite ibibazo by’uburwayi bakora uko bashoboye kose kugira ngo bajye mu materaniro, kandi bifatanye mu murimo wo kubwiriza. Iyo dutekereje kuri abo bagaragu b’Imana bose bagaragaza umwuka w’ubwitange, imitima yacu isabwa n’ibyishimo. Iyo mihati yose ntiyisoba abantu.
8 Hari umuntu utari Umuhamya wandikiye ikinyamakuru cyo mu Bwongereza ati “abantu ntibakigirira amadini icyizere . . . Ni iki abayobozi b’amadini birirwa bakora? Ntibahaguruka ngo basange abantu nk’uko Kristo yabigenzaga . . . Idini ry’Abahamya ba Yehova ni ryo ryonyine risa n’aho ribikora. Abahamya barahaguruka bagasanga abantu, kandi babwiriza ukuri babikuye ku mutima” (Lincolnshire Boston Target). Muri iyi si irangwa n’ubwikunde, umwuka w’ubwitange tugaragaza uhesha Yehova Imana icyubahiro.—Rom 12:1.
9. Ni iki cyadushishikariza gukomeza kugira ishyaka ry’imirimo myiza mu murimo wo kubwiriza?
9 Ariko se, twakora iki mu gihe tubonye ko ishyaka twagiraga mu murimo ritangiye kugabanuka? Gutekereza ku byo Yehova arimo asohoza binyuze ku murimo wo kubwiriza byadufasha. (Soma mu Baroma 10:13-15.) Kugira ngo abantu bazakizwe, bagomba kwizera Yehova kandi bakambaza izina rye. Ariko kandi, ntibabikora tutababwirije. Ibyo byagombye gutuma dukomeza kugira ishyaka ry’imirimo myiza no kubwiriza ubutumwa bwiza bw’Ubwami tubigiranye umwete.
IMYIFATIRE MYIZA IREHEREZA ABANTU KU MANA
10. Kuki twavuga ko imyifatire yacu myiza irehereza abantu kuri Yehova?
10 Nubwo kugira ishyaka mu murimo wo kubwiriza ari iby’ingenzi, ibyo byonyine ntibihagije kugira ngo birehereze abantu ku Mana. Ikindi kintu gikubiye mu mirimo myiza kirehereza abantu ku Mana, ni imyifatire myiza ya gikristo. Pawulo yatsindagirije akamaro k’imyifatire yacu igihe yandikaga ati “mu buryo ubwo ari bwo bwose, ntiduha urwaho ikintu icyo ari cyo cyose cyabera abandi igisitaza, kugira ngo umurimo wacu utabonekaho umugayo” (2 Kor 6:3). Amagambo meza tuvuga n’imyifatire yacu myiza birimbisha inyigisho z’Imana, bigatuma abandi bumva bashaka gusenga Yehova (Tito 2:10). Koko rero, tujya twumva inkuru z’abantu bafite imitima itaryarya bemera ukuri bitewe no kubona imyifatire yacu imeze nk’iya Kristo.
11. Kuki twagombye gutekereza ku ngaruka imyifatire yacu igira ku bandi kandi tukabishyira mu isengesho?
11 Nk’uko ibikorwa byacu byiza bishobora gutuma abantu bemera ukuri, ni na ko ibikorwa byacu bibi bishobora gutuma bakwanga. Ku bw’ibyo, twaba turi ku kazi, mu rugo cyangwa ku ishuri, dukora uko dushoboye kose kugira ngo tutagira uwo duha urwaho rwo kunenga umurimo wacu n’imyifatire yacu. Tugize akamenyero ko gukora icyaha, byatugiraho ingaruka mbi cyane (Heb 10:26, 27). Ibyo byagombye gutuma dutekereza ku bikorwa byacu no ku ngaruka bigira ku bandi, kandi tukabishyira mu isengesho. Uko iyi si igenda ihenebera mu birebana n’umuco, abantu bafite imitima itaryarya bazarushaho “kubona itandukaniro hagati . . . y’ukorera Imana n’utayikorera” (Mal 3:18). Koko rero, imyifatire yacu myiza ya gikristo igira uruhare rukomeye mu gutuma abantu biyunga n’Imana.
12-14. Iyo twihanganiye ibigeragezo bifasha bite abandi? Tanga urugero.
12 Igihe Pawulo yandikiraga Abakorinto, yababwiye ko yagezweho n’ibigeragezo n’ingorane, kandi ko yakubiswe akanafungwa. (Soma mu 2 Abakorinto 6:4, 5.) Mu gihe duhuye n’ibigeragezo tukihangana, bishobora gutuma ababibona bemera ukuri. Urugero, mu myaka runaka ishize, hari abantu bagerageje gutsembaho Abahamya ba Yehova mu gace kamwe ko muri Angola. Abahamya babiri babatijwe n’abantu bari bashimishijwe bagera kuri 30 barafashwe mu gihe bari mu materaniro. Hanyuma, abarwanyaga Abahamya bahuruje abantu bo muri ako gace ngo baze barebe uko bakubita abo bantu b’inzirakarengane. Barabakubise kugeza babakomerekeje. Abagore n’abana na bo bakorewe ibyo bikorwa by’ubugome. Ababikoze bari bagambiriye gutera abantu ubwoba kugira ngo batazongera gutega amatwi Abahamya ba Yehova. Ariko Abahamya bamaze gukubitirwa ku karubanda, abantu benshi bo muri ako gace barabasanze maze babasaba ko babigisha Bibiliya. Nyuma yaho, umurimo wo kubwiriza iby’Ubwami wakomeje gukorwa maze habaho ukwiyongera, n’abavandimwe bagira imigisha myinshi.
13 Urwo rugero rugaragaza ko iyo tutanamutse ku mahame ya Bibiliya, bishobora gutuma abandi bemera ukuri. Ubutwari Petero n’izindi ntumwa bagaragaje bushobora kuba bwaratumye abandi bantu biyunga n’Imana (Ibyak 5:17-29). Natwe dukomeje gushikama, bishobora gutuma abanyeshuri bagenzi bacu, abo dukorana cyangwa abagize imiryango yacu bemera ukuri.
14 Buri gihe haba hari abavandimwe bacu batotezwa. Urugero, muri Arumeniya hari abavandimwe bagera kuri 40 bafunzwe bazira kutivanga muri politiki, kandi abandi benshi bashobora kuzafungwa mu mezi ari imbere. Muri Eritereya hari abagaragu ba Yehova 55 bafunzwe, bamwe muri bo bakaba bafite imyaka irenga 60. Muri Koreya y’Epfo hari Abahamya bagera kuri 700 bafunzwe bazira ukwizera kwabo. Ubu hashize imyaka 60 Abahamya baho bahanganye n’ibyo bitotezo. Nimucyo tujye dusenga dusaba ko ubudahemuka bw’abo bavandimwe batotezwa bwahesha Imana icyubahiro, kandi bugatuma abakunda gukiranuka bemera ugusenga k’ukuri.—Zab 76:8-10.
15. Tanga urugero rugaragaza ukuntu kuba inyangamugayo bishobora gutuma abantu bemera ukuri.
15 Kuba turi inyangamugayo na byo bishobora gutuma abantu bemera ukuri. (Soma mu 2 Abakorinto 6:4, 7.) Urugero, hari mushiki wacu wari ugiye gushyira amafaranga mu kamashini gatanga amatike ya bisi, maze umuntu umwe bari baziranye amubwira ko kugura itike bitari ngombwa kuko aho yari agiye hari hafi. Uwo mushiki wacu yamusobanuriye ko kugura itike ari ngombwa, niyo waba uri buviremo ku cyapa gikurikiraho. Nyuma yaho, wa muntu bari baziranye yavuye muri bisi. Amaze kuvamo, umushoferi w’iyo bisi yarebye mushiki wacu maze aramubaza ati “ese uri Umuhamya wa Yehova?” Uwo mushiki wacu yarikirije, hanyuma aramubaza ati “kuki ubimbajije?” Uwo mushoferi yaramubwiye ati “numvise ibyo mwavugaga ku bihereranye no kugura itike ya bisi, kandi nzi ko Abahamya ba Yehova bari mu bantu bake cyane bayigura, kandi ni inyangamugayo muri byose.” Amezi make nyuma yaho, hari umugabo wegereye uwo mushiki wacu bari mu materaniro maze aramubwira ati “ese uranzi? Ni jye wa mushoferi wa bisi mwaganiriye ku birebana no kugura itike. Imyifatire yawe yatumye nemera ko Abahamya ba Yehova batangira kunyigisha Bibiliya.” Iyo abantu babonye ko turi inyangamugayo, bituma bemera ko ibyo tubwiriza ari ukuri.
JYA UHORA UGARAGAZA IMICO IHESHA IMANA ICYUBAHIRO
16. Bigenda bite iyo tugaragaje umuco wo kwihangana, uw’urukundo n’uwo kugwa neza? Tanga urugero rugaragaza ibyo abayobozi b’amadini y’ikinyoma bakora.
16 Nanone kandi, tugira uruhare mu kurehereza abantu kuri Yehova iyo tugaragaje umuco wo kwihangana, uw’urukundo n’uwo kugwa neza. Bamwe mu batwitegereza bashobora kumva bashaka kwiga ibihereranye na Yehova, imigambi ye n’ubwoko bwe. Imyifatire y’Abakristo b’ukuri itandukanye cyane n’iy’abantu bagaragaza ko bubaha Imana ariko bitabavuye ku mutima, mbese by’uburyarya gusa. Hari bamwe mu bayobozi b’amadini bakijijwe n’amafaranga bavana mu bayoboke babo. Amenshi muri yo bayaguramo amazu ahenze n’amamodoka y’akataraboneka, ndetse hari n’uwubakiye imbwa ye akazu karimo icyuma kizana ubukonje n’ubushyuhe! Koko rero, abantu benshi bavuga ko ari abigishwa ba Kristo ntibaba bashaka ‘gutanga ku buntu’ (Mat 10:8). Ahubwo kimwe n’abatambyi bo muri Isirayeli ya kera bari barayobye, “bigishiriza ibihembo” kandi inyinshi mu nyigisho zabo ntiziba zishingiye ku Byanditswe (Mika 3:11). Iyo myifatire irangwa n’uburyarya ntishobora gutuma abantu biyunga n’Imana.
17, 18. (a) Ni mu buhe buryo duhesha Yehova icyubahiro iyo tugaragaje imico nk’iye? (b) Ni iki gituma ukomeza gukora imirimo myiza?
17 Ku rundi ruhande, inyigisho Abakristo b’ukuri bigisha n’ibikorwa byiza bakorera bagenzi babo bikora abantu ku mutima. Urugero, hari umupayiniya wabwirizaga ku nzu n’inzu maze umugore ugeze mu za bukuru w’umupfakazi aramwirukana. Yabwiye uwo muvandimwe ko igihe yavuzaga inzogera, yari ahagaze ku rwego mu gikoni agerageza guhindura ampuru y’itara. Uwo muvandimwe yaravuze ati “ariko si byiza ko ubikora wenyine.” Yamuhinduriye iyo ampuru, arangije arigendera. Igihe umuhungu w’uwo mugore yamenyaga uko byari byagenze, byamukoze ku mutima, maze agerageza gushaka uwo mupayiniya kugira ngo amushimire. Amaherezo, uwo muhungu we yemeye kwiga Bibiliya.
18 Kuki wiyemeje gukomeza gukora imirimo myiza? Wenda ni uko uzi ko iyo dukomeje kugira ishyaka mu murimo wacu wo kubwiriza, kandi tugakora ibihuje n’ibyo Imana ishaka, duhesha Yehova icyubahiro kandi tukaba twafasha abandi kugira ngo bazakizwe. (Soma mu 1 Abakorinto 10:31-33.) Impamvu tugira ishyaka ry’imirimo myiza mu gihe tubwiriza ubutumwa bwiza kandi tukagira imyifatire yemerwa n’Imana, ni icyifuzo gikomeye tuba dufite cyo kugaragaza ko dukunda Imana na bagenzi bacu (Mat 22:37-39). Niba tugira ishyaka ry’imirimo myiza, tuzagira ibyishimo byinshi muri iki gihe kandi twumve tunyuzwe. Byongeye kandi, dutegerezanyije amatsiko igihe abantu bose bazishimira gusenga Umuremyi wacu Yehova, kandi bakamuhesha icyubahiro.


text:
Ariko kubaza Masoudi muri enterview uba witeguye kwakurasa urebye nabi akakwandagaza cyane .
Ubwo turikoze tuti
ESE coach
“Ko bigaragara ko muri uyu mukino wabuze bamwe mu bakinnyi bawe bakomeye, waba ufite icyizere ko ku mukino uzakirwamo na APR FC Classico yomu rwanda bazaba bagarutse mukibugaukabakinisha?
Nawe atazuyaje kd ari serie ati
“Ko utavuze uwo tuzakurikizaho na Etincelles kdi yose ari amanota atatu? Ntabwo nkinisha amazina, yabaye ari uko bimeze, nanjye nakabaye njyamo ngakina kuko nanjye izina ndarifite kd risobanutse .
Twese yabaye nkuducecekesheje nuwabazaga yabazaga yikandagira


text:
Kabarore: Abacururiza utubari mu ngo baratungwa urutoki
Bamwe mu batuye mu Murenge wa Kabarore, ntibishimiye abacururiza inzoga mu ngo kuko biba intandaro ku bana mu kunywa ibiyobwabwenge.
Umubyeyi witwa Mukangarambe Vestine nawe utuye muri uyu murenge wa Kabarore uherereye mu karere ka Gatsibo, avuga ko hari abacururiza inzoga mu ngo batuyemo bakanacururiza ibinyobwa bisindisa bitemewe, bityo abana babo bakitwaza ko bagiye mu baturanyi nyamara bagiye kunywa izo nzoga.
Agira ati:†Aba bantu bacururiza utubari mu ngo zabo duhamya ko aribo nyirabayazana mu kugira abana bacu intakoreka, icyo twifuza ni uko abacuruza inzoga bagakwiye gukorera ahagenewe ubucuruzi bw’ibicuruzwa byaboâ€.
Ku ruhande rw’Ubuyobozi buvuga ko gucururiza inzoga mungo bitemewe, bukaba busaba abaturage gutanga amakuru ku babikora kugira ngo iki kibazo gicike burundu nk’uko bitangazwa n’Umunyamabanga Nshingwa bikorwa w’Umurenge wa Kabarore Muturutsa Fidele.
Ati:†Dukomeje gukora ubukangurambaga bwimbitse mu midugudu itandukanye igize uyu muringe wacu, dukangurira abantu gucururiza muri santeri z’ubucuruzi kugira ngo hirindwe ibyo bibazo bishobora no guteza umutekano muke, tukaba dusaba ababyeyi n’abandi bose ubufatanye mu gutanga amakuru y’aba bacururiza mu ngo kugira ngo iki kibazo gicike burundu.â€
Usibye ababyeyi bavuga ko abacuruza inzoga mu ngo bashobora no kubyitwaza bagacuruza nizindi nzoga zitemewe nka kanyanga bigatuma abana babo bazinywa ku buryo bworoshye ari naho bahera banga kwiga no kugira icyo bakora mu rugo iwabo, hari n’ikibazo cy’uko abanywa izi nzoga bateza umutekano muke bitewe n’ubusinzi.
Umurenge wa Kabarore kimwe n’indi mirenge itandukanye yo mu karere ka Gatsibo, hagenda hafatirwa ibiyobyabwenge bitandukanye byiganjemo inzoga ya kanyanga hamwe n’urumogi, mu rwego rwo kurwanya iki kibazo ibifashwe biramenwa bigatwikwa.


text:
URUPAPURO RW’IMYITOZO
Uko wahangana n’ihinduka riba mu mubiri wawe
Urupapuro rw’imyitozo rwagufasha guhangana n’ihinduka riba mu mubiri wawe mu gihe cy’amabyiruka.
Ibindi
Uko wacecekesha abakunnyuzura bifashishije interineti
Uyu mwitozo uzagufasha kumenya ibyiza n’ibibi by’imyanzuro wafata n’uko wacecekesha abakunnyuzura bakoresheje interineti.
Uko wakoresha neza amafaranga
Ifashishe uru rupapuro rw’umwitozo ugereranye ibyo ukeneye n’ibyo wifuza, maze urebe niba bihuje n’amafaranga uba waragennye.
Imico wakwitoza n’umuntu wakwigana
Uru rupapuro rw’umwitozo rwagufasha kumenya umuntu wahitamo kwigana.
IMPAPURO Z’IMYITOZO


text:
Cyanika: Ababyeyi bahamya ko itorero ryo ku rugerero ribarerera abana
Ababyeyi batandukanye bo mu murenge wa Cyanika, mu karere ka Burera, batangaza ko itorero ryo ku rugerero rifite akamaro gakomeye ku rubyiruko rw’u Rwanda ngo kuko bigiramo ikinyabupfura n’uwari ufite imico mibi agahinduka.
Ibi babitangaje ku wa kabiri tariki ya 24/06/2014 ubwo intore z’abanyeshuri barangije amashuri yisumbuye mu mwaka wa 2013 basozaga icyiciro cya kabiri cy’itorero ryo ku rugerero bari bamaze mo amezi atandatu.
Ibirori byo gusoza iryo torero byaranzwe na morali y’indirimbo zigaragaza gukunda. Aho izo ntore zirenga ijana zagaragarije ababyeyi ndetse n’abandi bantu batandukanye bari bitabiriye ibyo birori ko iryo torero ritabapfiriye ubusa.
Niyonsenga Fidele Prince uhagarariye izo ntore yagize ati “Ntabwo abenshi muri twebwe twari tuziranye. Abenshi tagiye tumenyanira hehe? Ku rugerero. Twagiye duhuza imbaraga n’uwari udashoboye gukorera muri sosiyete, twagiye duhurira hamwe.â€
Muri iryo torero ryo ku rugerero bamazemo amezi atandatu babyukaga buri gitondo bakajya gukorera ubushake ibikorwa bitandukanye by’iterambere mu tugari batuyemo, bagataha saa sita.
Hari ababyeyi batabyumva bakabuza abana babo kujya ku rugerero, bavuga ko abana babo bagomba kuguma mu rugo bakabafasha imirimo itandukanye.
Gusa ariko bamwe mu babyeyi b’izo ntore ndetse n’abandi baturage bahamya ko itorero rifasha cyane abana babo. Aba babyeyi bakaba bibanda cyane ku kinyabupfura bahakura; nk’uko Ntawenderundi Philomena, umwe muri abo babyeyi, abivuga.
Agira ati “Umwana wanjye nabonye ryaramufashije cyane kuko byamurinze ubwomanzi kandi nkabona ko yagize amanota meza akaba atahanye impamyabumenyi nanjye ndamwishimiye cyane. Itorero ni ryiza kuko rijijura umwana wari uri icyomanzi akajya mu muco nyarwanda.â€
Ababyeyi bafite abana b’intore sibo bonyine bavuga ko itorero ribarera abana. N’abandi baturage bavuga ko intore zibafasha muri byinshi mu gihe cy’ihuse; nk’uko Kaziyemo Evariste abisobanura.
Agira ati “Hariho ibipapuro by’ubutaka twari twarabuze, bagiye babitugezaho, bakabidusangisha mu mago tutabanjije twajya ku tugari, kubanza twajya kubishaka. Ubwo rero twese byaradufashije.â€
Muri ayo mezi atandatu izo ntore zimaze muri iryo torero ryo ku rugerero zakoze ibikorwa bitandukanye birimo gusana imihanda, guca imirwanyasuri, gutangiza itorero ryo mu mashuri, gutanga ibyangombwa by’ubutaka ndetse no kwigisha abaturage gutegura indyo yuzuye.
Intore 151 nizo zashoje iryo torero mu murenge wa Cyanika. Gusa ariko izigera kuri 88 nizo zahawe impamyabumenyi kuko arizo zitwaye neza.
Izindi ntore zitahawe impamyabumenyi ngo zizajya zihamagarwa ku murenge, zikore ibindi bikorwa ubundi nizitwara neza nazo zizizhabwe.
Mu mwaka wa 2012 nibwo abanyeshuri barangije amashuri yisumbuye batangiye kujya mu itorero ryo ku rugerero.
Itorero ryo ku Rugerero ryemejwe ubwo ubuyobozi bufatanyije n’abanyeshuri barangije amashuri yisumbuye bafatiraga hamwe umwanzuro w’icyakowa igihe abarangije amashuri yisumbuye baba bari mu rugo barindiriye kuzajya kwiga muri za kaminuza n’amashuri makuru.


text:
Umuhanzi Juliana Kanyomozi wo mu gihugu cya Uganda wakanyujijeho ndetse n’ubu akaba agikunzwe cyane muri icyo gihugu ndetse no mu bindi bihugu nka Kenya ,Uganda ,Rwanda Tanzania n’uBurundi yavuze ibintu 3 bikomeye ku buzima bwe byatumye adasaza.
Abantu benshi usanga bibaza impamvu umuhanzi Juliana Kanyomozi adasaza mu gihe usanga igihe yatangiye kumenyekana mu 1998 abari abana icyo gihe bamaze kuba abagore abandi n’abasore barariye kurushinga.
Kubera kubyibazaho cyane nawe byamugezeho ndetse umunyamakuru ahuye nawe mu birori yari yatumiwemo amubaza icyo kibazo impamvu atajya asaza maze amubwira ibintu 3 atekereza ko aribyo byamufashije.
Juliana Kanyomozi akaba yaravutse tariki 27 z’ukwezi kwa cumi na kumwe mu mwaka wi 1982 ubu akaba afite imyaka 35 ariko abamuzi bavuga ko iyo undi muntu amubonye bwa mbere ashobora kugirango afite imyaka 25.
- Julianna Kanyomozi aracyafite itoto ry’abato
Ikintu cya mbere yavuze cyamufashije ni uko ari Imana yamugiriye ubuntu bwo kumenya kwiyitaho kandi ikamurinda guhangayika cyane.Icya kabiri yavuze ko iyo umugore abona icyo ashaka akagira amafaranga akamenya no kwikoraho agasa neza,akambara neza,akarya neza,akaryama neza,nta guhangayika ahorana umubiri nk’uwuruhinja ariko abagore benshi basaza vuba kubera guhangayika,gushaka ibintu runaka akabibura,ndetse no kutishima bisazisha vuba abagore.
Juliana Kanyomozi yagize ati “nta kintu kiza ku isi nka kumva ufite umutuzo mu mutima wawe kandi icyo ushaka cyose ugifite ntekereza ko aribyo byamfashije kuko ntago nifuzaga ikintu ngo nkibure”.
Juliana wamenyekanye mu ndirimbo ye na Bobi Wine yitwa Mama w’abana bange ikindi yavuze ko nta bibazo byinshi yahuye nabyo byaba ibyo abandi bagore bahura nabyo by’abagabo kuko yabyaye umwana umwe w’umuhungu ariko nyuma arapfa azize Asima afite imyaka 11.
Umuhanzi Juliana Kanyomozi afite indirimbo nyinshi ndetse akaba yaratsindiye ibihembo byinshi bitandukanye.
Nkindi Alpha
Ibitekerezo
Imana igusha imvura ku babi no ku beza .Juliana ntabeshya.abamutera amabuye. ni bande? yavuze ko Imana yamugiriye ubuntu ntiyavuze ko ari intungane mutandukanye ibintu Kanda hano umusubize
inkru zamafuti gusa. imyaka 35 se nimyinshi umuntu ukiri murubyiruko se umusajisha gute? ikindi yavutse 1979 mwimugira umwana. Ntimugakabye rwose Kanda hano umusubize
Bavandimwe ntimugakabye ni ukuri. Niba Juliana yemeza ko Imana yamugiriye ubuntu mu by'ukuri ubihakana ashingira kuki? Menya ko Imana idashingira ku by'utekereza Kanda hano umusubize
Juliana KANYOMOZI aravuga ko mu byatumye adasaza ngo nuko "imana yamugiriye Ubuntu".Nkulikije uko muzi nuko Bible ivuga,ntabwo ari byo.Birazwi ko Kanyomozi ahinduranya abagabo,kandi yabyaye ikinyendaro (a child born out of wedlock).Kimwe n'abandi ba Stars,nawe ariyandarika.Bible ivuga ko imana idakunda abanyabyaha banga kwihana (Yohana 9:31).Impamvu nyayo ituma adasaza,nuko yisiga amavuta agira uruhu Fresh.Nta kindi.Nubwo ABAKOBWA n'ABAGORE bahora bigira aba Jeunes,kimwe nuko natwe abagabo dutera Kanta,ni hahandi tugeraho tugasaza,tugapfa.Bible ivuga ko mu isi nshya ivugwa muli 2 Petero 3:13,abazarokoka ku Munsi w'imperuka,ubwo imana izica abantu bose bibera mu byisi gusa bagakora ibyo imana yanga (Yeremiya 25:33),abo bazarokoka bazahora ari aba Jeunes (Job 33:25).Ntibazongera kurwara cyangwa gupfa (Revelations 21:4). Niyo mpamvu imana isaba abakristu nyakuri bose,guhaguruka bagakora UMURIMO yadusabye wo KUBWIRIZA abantu,nkuko YESU yabigenzaga.Byisomere muli Yohana 14:12. Abakorera imana ku buntu,batagamije Icyacumi,nibo bonyine bazaba muli Paradizo iteka ryose (Zaburi 37:29).Naho abantu bibera mu byisi gusa,kimwe n'abiyita Abakozi b'imana nyamara bagamije icyacumi,iyo bapfuye biba birangiye.Muli 1 Yohana 2:15-17 havuga ko batazabona UBUZIMA BW'ITEKA.Ndetse Yakobo 4:4,havuga ko abantu bose bibera mu byisi gusa,ari ABANZI b'imana. Kanda hano umusubize
UBUSE imana uvuga kombona ihabanye niyo twese twemera. gusa ibyuvuga nibyo ariko ntiwakagombye kubisanisha n'iby'Imana. mujyemumenya gutandukanya Imana n'imana ntahobihuriye nabusa. Kanda hano umusubize
Ariko aba yehovawarasaze ninde wabagizabacamanza uwucira urubanza uzuteko ataba yarihannye ese urinduvuga ngo yahinduranyaga abagabo yabanzaga kuguhamagara ngo ubatondekanye mumibare nkuko wabagize benshi ariko wibuke igihe Yesu bamuzaniraga Maria Madarena warumumbanyi christ yiyandikiye hasi ariko mubaregaga madarena bisanze bose barabikoze. Aho nawe ntiwaba urumwe muribo tuge twitondera imvugo nyandagazi kubantimana yaremye kuko niyo mucamanza Kanda hano umusubize
Si ngaho Imana murayigaruriye! Muyihinduye ingaruzwamuheto mba mbaroga!!! None se ni nde wababwiye ko Imana itajya igirira neza abanyabyaha? Ndababwiza ukuri abantu tuba twarashize mu isi iyo Imana iza kumera nka bamwe biyizi nk'abadasanzwe mu kuyimenya no kuyikorera, kugeza aho bayifasha umurimo wo guca imanza. Ubundi se uretse kwandika imirongo myinshi ya Bibiliya, uretse ko mbona n'imirongo wanditse nawe ubwawe utayumva, buriya icya cumi wagisomye he? Abafaransa babivuze ukuri koko, umurwayi mubi ni umurwayi utabizi ko arwaye!!! Kanda hano umusubize


text:
Umuhanzikazi Nick Minaj wavuzwe kenshi ko akorana n’umuryango wa Illiminatti yagaragaye avuga cyane izina rya Yesu kandi benshi bemeza ko umuntu ukorana n’uyu muryango adashobora kuvuga iri zina rya Yesu.
- Nick Minaj wagaragaje ko akunda cyane iindirimbo zo guhimbaza Imana
Uyu muhanzikazi yatangaje aya magambo nyuma y’ubukwe bw’umuhanzikazi Tasha Cobbs uririmba indirimbo zihimbaza Imana wari inshuti ye ,akamusabira Yesu ko yamufasha umugabo we akaba yumva ndetse anakunda Imana kuburyo umurimo we wo kuririmbira Imana azawukomeza.
Tasha Cobbs Leonard yashyingiranywe n’umucuranzi , Kenneth Leonard mu ntangiriro z’uku kwezi.uyu muhanzi kandi akaba yararirimbye indirimbo yakunzwe na benshi ndetse igenda ikoreshwa kenshi mu nsengero yise "Break every chain".
- Tasha Cobbs na Producer Keneth bashyingiwe
Amakuru dukesha ikinyamakuru Christianpost.com avuga ko uyu Nick Minaj witwaga Onika Maraj yasengeye uyu muhanzikazi w’indirimbo zihimbaza Imana kugira ngo atazasubira Inyuma.
- Tasha Cobbs waririmbye break every chain
Mu magambo uyu muraperi yanditse kurubuga rwe rwa Instagram yagize ati"Mana turagusabye ujye imbere ya Tacha kandi ukomeze umuyobore wagure impano ye ndetse ukomeze usigishe indirimbo ze zikomeze gukiza benshi,kandi nubwo ahinduye imibereho uzamurinde ibimusitaza kandi umuhe guhirwa muri byose”.
Asubiza ku bibazo byinshi byamubajijwe impamvu ndetse n’icyaba cyamuteye gufata akanya agasengera uyu muhanzi uririmba indirimbo z’Imana kandi we agaragara nk’udakorera Imana,Nick Minaj yagize ati:”Mubyukuri uyu mukobwa hashize imyaka 2 mumenye kandi nakunze uko aririmba anabwiriza mu ndirimbo ze,kandi njye nkunda kumva indirimbo zihimbaza Imana ziri mu njyana ya dancehall kurusha uko numva iziri mu njyana ya Rap nanjye ndirimba.”
Christian N.
Ibitekerezo
Ni nkaba gahongayire ba kamanzi......uburyo baba bisize. Ntaho batandukaniye naba nick Abibone ninkozi zibibi bazaba ibishingwe Kanda hano umusubize
harubwo,,yavuze yesu kristo???? mwabwirwa niki imana yavugaga...,,,kandi hariho nabantu ubu biyise yesu...ariko christo byo leta y'amerika yarabibangiye.....iby' Imana Data,,nawongeraho cyangwa ngo akureho.... Kanda hano umusubize
batazakubeshya Kanda hano umusubize
Yesu ashimwe!izo tatouages niza abarokore bo murihe torero.abavuga izina ry'immana babanze bave mubidatunganye. Kanda hano umusubize
Yesu ashimwe!izo tatouages niza abarokore bo murihe torero.abavuga izina ry'immana babanze bave mubidatunganye. Kanda hano umusubize
nubwo nink atagaragara hokuba akundaimaNa! Amasengesho azamutera kuyikunda ni modeste Kanda hano umusubize
ubwo se izina rya Yesu yarivuze he? Imana bivuga Yesu se? Amagambo nyakuri yavuzwe nawe mutubwiye nta Yesu urimo. Byaba byiza mugiye mujyanisha inkuru n' umutwe wayo. Naho ubundi muratubeshya, please! Kanda hano umusubize
batazatubeshya wan!! Kanda hano umusubize
Arabesha Kbs Kanda hano umusubize


text:
Indwara zo mu mutwe nubwo zirengagizwa na benshi zikaba zidakunze kuvugwaho cyane, ndetse n’uzirwaye wese akitwa ‘ umusazi ’, ni indwara nk’izindi kandi zishobora kwibasira uwariwe wese.
Indwara zibasira imitekerereze ya muntu ziratandukanye, ariko izikunze kugaragara kuri benshi ni :’ depression ( kwigunga bikabije ), anxiety ( kudatuza na gato ), ibisazi ( schizophrenia ), stress nyinshi itewe nibyo wabonye ( Post Traumatic Stress Disorder ) ndetse n’ubwoba bwa byinshi bitandukanye ( phobias cg panic disorders ) .
• Ibimenyetso byakwereka ko wugarijwe n’indwara zo mu mutwe
♦ Kurya ubudatuza
Mu gihe ubona uburyo uryamo bwahindutse cyane, ukaba usigaye urya cyane kandi kenshi, igihe cyose ugahora ushonje, bishobora kuba ikimenyetso ko hari ikitagenda neza mu mutwe.
Igihe ufite stress nyinshi, kurya cyane bishobora kukubaho, ariko niba ubona uburyo wajyaga uryamo bwahindutse cyane ukwiye kwita cyane ku cyahindutse mu mitekerereze yawe.
♦ Kutagira icyo witaho
Akenshi iyo ibintu byakubanye byinshi hari ibyo ureka cyangwa ukirengagiza gukora, ibyo bibaho kuri benshi. Ariko mu gihe n’iby’ingenzi wagakwiye gukora usigaye ubyirengagiza nk’akazi ushinzwe, cyangwa inshingano z’urugo rwawe ; ni ikimenyetso kikwereka ko umubiri n’ubwonko byawe bitarimo gukorana neza.
Mu gihe udashoboye kubiganiriza inshuti wizeye yagufasha, ushobora kwitabaza abaganga b’inzobere mu bibazo byo mu mutwe.
♦ Guhora ubona ibitagenda gusa
Kimwe mu bimenyetso biza mbere ku ndwara zo mu mutwe, ni uguhora ubona ibitagenda neza mu bandi. Niho utangira kujya ubavuga nabi, ibibaye byose bikaba ari bibi kuri wowe kugeza no kubyo udashobora guhindura; nk’izuba ryinshi, kuba imvura yaguye cyangwa ibindi bisanzwe mu buzima.
Ibi biba byerekana ko imitekerereze yawe itarimo kumvikana n’ibyiyumviro byawe cyangwa se utagishoboye gucunga ibyiyumviro byawe.
♦ Kwiyahuza ibiyobyabwenge
Benshi bakunze gutangira gufata ibirangaza ubwenge ( nk’inzoga, itabi risanzwe , urumogi n’ibindi biyobyabwenge ) mu gihe bageze mu bibazo bikomeye ubwenge bwabo budashobora kwakira
Ariko nubwo abantu bashakira igisubizo aho bitari , ibyiza nuko uwaba yibonyeho ibimenyetso bimeze nkibyo twabonye haruguru yakwihutira kujya kwa muganga bakamukurikirana hakiri kare , kuko indwara zo mu mutwe iyo zivujwe hakiri kare zikira.
Impamvu usanga bamwe bivuza ntibakire cyangwa bagatinda gukira ; nuko barangarana indwara cyangwa bakayitiranya n’imyuka mibi cyangwa amarozi. Reka rero tubungabunge ubuzima bwacu uko bikwiye kuko amagara araseseka ntayorwa.


text:
Uwarose nabi burinda bucya
Yashyingiranwe n’umusore bamaranye ibyumweru 2 amuta mu nzu
Nyuma yo gusohorwa mu nzu, yabonye nta yandi mahitamo asubira iwabo
Nyuma y’imyaka itatu yaje guhura n’undi musore barakundana baza kubana…
Uwizeyimana Clementine (si amazina ye bwite), ni umubyeyi ufite abana babiri. Atuye mu Murenge wa Remera aho abana n’umugabo babyaranye aba bana.
Uwizeyimana yashakanye n’umugabo mu mwaka wa 2009, aho avuga ko uyu mugabo bamaranye iminsi mikeya agahita amubura.
Yahaye ubuhamya Izubarirashe.rw ku rushako rwe, kuva bigitangira kugeza magingo aya. Ati “Nabaga kwa mukuru wanjye, nari mfite umusore w’umucuruzi dukundana ariko nyina atankunda umusore akabimbwira akambwira ko azakora uko ashoboye nyina akankunda. Nabonye ntakomeza gukundana na we nyina atankunda kandi ari we yagiraga gusa musaba ko tureka gukundana tukibanira nk’incuti zisanzwe na we arabinyemerera kuko n’ubwo yankundaga wabonaga ari mu rujijo ko ashobora kuzatera nyina agahinda, kandi nanjye ntiteguye kubana n’umuntu umuryango we unyanga.”
Nyuma yo gutandukana n’uyu musore ngo ni bwo yamenyanye n’uyu baje kubana wavukaga mu Karere ka Bugesera ariko akorera i Butare ari naho yari atuye.
Uyu musore ngo yamwitagaho, yigarurira umuryango ku buryo yari ku rwego rwo kuza kwa mukuru we akaharara, ibintu ubundi bidasanzwe ko umuntu arara mu rugo ategerejemo umugeni.
Akomeza avuga ko incuro ebyiri yamujyanye iwabo yabonaga nyina na bashiki be bamwereka urugwiro ndetse uyu musore na we akamubwira ko benewabo bamwishimira yumva ahojejwe amarira y’uwa mbere wamukunze ariko uwari kuzaba nyirabukwe amuzira.
Ntibyatinze nyuma y’amezi umunani bakundana, uyu musore yamusabye ko bakora ubukwe vuba kuko ngo yendaga kujya hanze agashaka ko agenda amusize mu rugo.
Ati “Nabibwiye mukuru wanjye abanza kubyanga ambwira ko umuntu utangiye kwihutisha ubukwe gutyo atamushira amakenga, ariko mubwira ko agiye kujya hanze. Baramuhamagaye aza mu rugo bamubaza niba atareka tukazabana agarutse arabyanga.”
Umunsi bari busezerane mu murenge, uyu ngo yategereje umugabo ku murenge yamubaza aho bageze bakababwira ko bageze hafi hashira amasaha abiri ataraza, ariko ibi ngo ntabwo babitinzeho batekereje ko ari ibibazo bagiriye mu nzira. Barasezerana ari ku wa Kane ku wa Gatandatu bajya mu kiriziya.
Muri iyi myiteguro yose uyu musore ngo yabwiraga Uwizeyimana ko ibintu byose bihari. Yamweretse inzu yari ahitwa i Kinyinya mu Mujyi wa Kigali irimo ibintu byose ko ari yo bazabamo amubwira ko yayikodesheje amezi atanu.
“Twakoze ubukwe ariko wabonaga harimo ibintu bidasanzwe tugakeka ko ari ibisanzwe byo mu bukwe butaburamo ibitagenda neza, twarabanye tumaze ibyumweru bibiri aragenda ntiyataha ngira ngo ni akazi ndategereza ndaheba nahamagara terefoni nticemo.”
Yakomeje abwira Izubarirashe.rw ati “Naje kujya aho yakoreraga bambwira ko batamuheruka nyuma y’ubukwe, mpamagaye nyina ambwira ko amuheruka ubwo twavagayo twaraye dukoze ubukwe biranyobera”!
Nyuma y’ibyumweru bibiri, Uwizeyimana avuga ko hashize icyumweru nyir’inzu akaza kumusohora amubwira ko ukwezi yishyuwe kwashize kandi ko uretse ibintu yatahanye n’igitanda bararagaho ibindi byose biri mu nzu ari ibye ntacyo yemerewe gusohokanamo uyikodesha aza abisangamo.
Yagerageje guhamagara umugabo ngo amubwira ko yagiye gushaka amafaranga i Cyangugu ngo abe asubiye iwabo, yongeye kumuhamagara ntiyamubona.
Yasubiye kwa mukuru we kuko udufaranga twose yari yarakoreye, dore ko nta kazi gahoraho yagiraga yari yaratumariye mu myiteguro y’ubukwe.
Hashize imyaka itatu Uwizeyimana yahuye n’undi musore, uyu musore ngo yamusabye ko bakundana ariko yatekereza ibyamubayeho aramuhakanira, nyamara mu gukomeza kumwiyegereza amutekerereza impamvu ituma adashobora kuzagira undi musore yizera.
Uyu ngo yamubwiye ko amateka ye ahuye n’ayo yagize kuko ngo yari yarashatse umugore akamusahura ibintu byose yava ku kazi agasanga inzu yera, bityo ko kuba bahuje ibikomere bakubaka rugakomera.
Nyuma yo kugisha inama mukuru we, yamubwiye ko yamwemerera bakabana kuko nta n’inda yari yarakuye kuri umwe wa mbere.
Ati “Twarabanye tumara nk’umwaka tubanye neza pe, ku buryo n’umwe wa mbere hari aho byageze akajya ampamagara antesha umutwe ariko akandwanira ishyaka akamubwira ko atakiri umugabo wanjye kuko nari naramaze gutandukana na we mu mategeko, akamubwira ko nakomeza kuntesha umutwe azamurega gushaka gusenya urugo rwe!”
Gusa ariko uwarose nabi burinda bucya nk’uko umunyarwanda yabivuze!
Nyuma y’imyaka ibiri babana uyu mugore ngo yaje kumenya ko uyu mugabo amaze gutandukana n’abagore batatu kandi babiri muri bo bafitanye abana ndetse ko yananduye virusi itera Sida.
Ngo yaje kubimubaza arabyemera ariko akamubwira ko abagore ari bo bamunaniye. Ati “Narabyumvise mubwira ko njye nkeneye kubaka kandi tuzabana niba na we abikeneye, yaje kuzana umwana we umwe ngo tubane, ndamurera nyuma aza kumusubiza kwa nyirakuru kuko twabonaga yiga imico mibi amusubiza mu cyaro.”
Gusa ariko kuri ubu nyuma y’imyaka ine babana, uyu mubyeyi umaze kugira abana babiri avuga ko uyu mugabo yahindutse ukundi aho adatinya guhamagarana n’indaya mu maso ye.
Ibi ariko we avuga ko yamaze kubimenyera ngo ntacyo bikimubwiye kuko n’ubundi yamaze kumwanduza agakoko gatera Sida ahubwo ababazwa n’uburyo amutesha umutwe, akamusiga mu nzu rimwe na rimwe adafite n’ibyo arya, ntiyite ku bana babyaranye ndetse n’amafuti yose akora akayakorera mu maso y’abana.
Ati “N’iyo ngerageje kumuganiriza ancira mu maso akambwira ngo nindambirwa nzagende n’abandi baragiye baramusiga ngo nzapakire ibyo nshoboye, ariko ku bwanjye ntekereza ubuzima bw’abana banjye nkumva sinava mu rugo ngakomeza kwihambira, Imana izakora ibyayo numva abizera bavuga ko ijya ihindura abantu!”
Kanda hano usome ubundi buhamya. Niba nawe hari ubuhamya ufite utwandikire kuri izubarirashe@gmail.com


text:
Rwamagana: Abayobozi, abakozi na njyanama biyemeje gukorera hamwe kugira ngo batsinde imihigo
Nyuma y’uko akarere ka Rwamagana kaje ku mwanya wa 29, ubanziriza uwa nyuma mu gihugu, mu mihigo y’umwaka wa 2013-2014, ku wa 15/11/2014, kakoze umwiherero wahuje abayobozi bako, abakozi, inama njyanama n’izindi nzego nkuru zikareberera kugira ngo gasuzume ibibazo byagateye kujya inyuma ndetse gafate ingamba zo kubikosora gatera imbere.
Muri uyu mwiherero wabereye i Nyandungu mu karere ka Gasabo, hafatiwemo ingamba z’uko abayobozi n’abakozi mu nzego zose z’akarere ka Rwamagana bakorera hamwe kugira ngo bateze imbere akarere kabo, bityo ntikazongere gusigara inyuma kandi gafite amahirwe n’ubukire.
Mu bibazo rusange byagaragajwe byatumye aka karere kaza inyuma mu mihigo, ari na cyo gipimo rusange cyerekana imibereho rusange n’ubuzima bw’abatuye akarere, harimo ubufatanye buke, uburangare butuma bamwe mu bakozi batuzuza neza inshingano zabo, abandi muri bo bakaba “batababazwa†no gutsindwa ngo bikosore.
Kuri ibi kandi ngo hiyongeraho imwe mu mihigo akarere kari karahize, yashoboraga kugira impinduka zikomeye mu buzima bw’abaturage, ariko ntigerweho, akarere kakahaburira amanita.
Aha batanze urugero rw’umushinga w’uruganda rukora impapuro mu mitumba y’insina rwagombaga kubakwa mu karere ka Rwamagana ariko ngo bikaza kugaragara ko rukenera amazi menshi, ku buryo bitari bigishobotse ko rwubakwa ahateganyirijwe inganda zisanzwe ahubwo ko rwagombaga gushakirwa ahandi hegereye amazi, ari na cyo cyarudindije.
Ibindi bibazo bigaragazwa mu idindira ry’imihigo, ngo ni aho usanga ingengo y’imari yo gushyira mu bikorwa imihigo imwe n’imwe iba igomba guturuka mu nzego nkuru nka za Minisiteri cyangwa ibindi bigo byo ku rwego rw’igihugu, ntibyubahirize gahunda n’amasezerano byagiranye n’akarere. Iyo mihigo na yo, iyo itagezweho bibazwa akarere kayihize.
Ibi ni byo abenshi mu bafataga ijambo bagarukagaho ariko kandi baharanira kubivugutira umuti kugira ngo Rwamagana ye gukomeza kuza inyuma mu mihigo kandi “ari akarere gakize†ndetse gafite amahirwe yo kuba gaturanye n’Umurwa Mukuru w’Igihugu, Kigali. Cyakora ku mihigo igomba gushyirwa mu bikorwa n’inzego nkuru z’igihugu, abayobozi bakuru bari bahari bijeje ubuvugizi kugira ngo izo nzego na zo zijye zikorera ku gihe.
Perezida w’Inama Njyanama y’akarere ka Rwamagana, Murenzi Alphonse, avuga ko kutagera ku ntego z’imihigo bari biyemeje bitashinjwa urwego rumwe gusa ahubwo ko inzego zose zo mu karere ka Rwamagana zikwiriye kwibona mu ikosa kugira ngo ziharanire kwikosora, harimo n’Inama Njyanama abereye umuyobozi.
Umunyamabanga wa Leta ushinzwe ingufu n’amazi muri Minisiteri y’Ibikorwa Remezo, Eng. Kamayirese Germaine, akaba n’imboni ya Guverinoma mu karere ka Rwamagana avuga ko nyuma yo gusesengura no gusuzumira hamwe ibibazo byatumye Rwamagana iza mu myanya ya nyuma mu mihigo, ngo ingamba biyemeje zo gufatanyiriza hamwe nibazikoresha, bazagera ku ntego zabo neza.
Guverineri w’Intara y’Iburasirazuba, Uwamariya Odette, yabwiye abayobozi n’abakozi b’akarere ka Rwamagana ko ingamba bafata zo guteza imbere akarere n’abaturage bako zigomba kujya mu bikorwa kandi zikagaragaza impinduka, bitaba ibyo “hakagira igikorwaâ€.
Yagize ati “Ugiye kureba, usanga iby’ibanze akarere gakeneye kugira ngo kagere ku ntego, karabifite. Nk’uko rero Nyakubahwa Perezida wa Repubulika yabivuze, mugomba kumva ko ibintu bigomba guhinduka; bitahinduka hakaba ubundi buryo bwo gukemura ibibazo bimwe kuko ntabwo twakwemera ko abaturage baguma muri icyo kintu. Kuriya abo hanze babibona, abaturage ni ko ingaruka zigenda zibageraho. Ntabwo bishobora kuba rimwe, ngo bibe kabiri, bibe gatatu, bibe kane hanyuma mwebwe mukomeze mwicare mu myanya yanyu mwumve mufite comfort.â€
Ubuyobozi bw’akarere ka Rwamagana bwijeje ko bugiye kongera ubukangurambaga mu baturage kugira ngo imihigo ibareba nko kwitabira ubwisungane mu kwivuza igerweho, kandi ngo hakazashyirwa ingufu mu ikurikiranabikorwa byo hirya no hino mu mirenge kugira ngo ikitagenda kimenyekane ku gihe.
Umuyobozi w’akarere ka Rwamagana, Uwimana Nehemie, yavuze ko bazakora ibishoboka kugira ngo imihigo ikenera amafaranga ishyirwe mu bikorwa neza kandi ku gihe, bishingiye ko amasoko azajya atangwa hakiri kare.
Uyu mwiherero wahuje komite nyobozi y’akarere ka Rwamagana, inama njyanama, abayobozi ku karere ndetse n’abanyamabanga nshingwabikorwa b’imirenge yose igize Rwamagana, yari irimo n’abadepite mu Nteko ishinga Amategeko bakomoka muri aka karere, bagaragaje akababaro baterwa no kuba akarere kabo ari akarere gakize bigaragarira benshi kandi gaturanye na Kigali, ariko byagera mu mihigo kagahora inyuma.
Aba badepite barimo Sheikh Habimana Saleh, Mukayuhi Rwaka Constance na Nyiragwaneza Athanasie, biyemeje ko byibura buri kwezi bazajya bagenderera akarere ka Rwamagana inshuro 2 kugira ngo batange umusanzu wabo mu kugafasha kuzamuka no kwesa imihigo.


text:
Komiseri wungirije muri RRA ushinzwe Gasutamo, Musoni William, yasobanuye ko mu guhitamo abo bacuruzi boroherezwa habanza kugenzurwa ubuziranenge bw’ibyo bakora, ingano y’amafaranga bakoresha binjiza ibicuruzwa byibuze miliyoni 200 Frw, ubunyangamugayo mu gihe bamaze bakora nko mu myaka ibiri n’ibindi, ariko na bo bagomba kuba barabisabye ku rwego rw’igihugu n’urw’Umuryango w’Afurika y’Iburasirazuba (EAC).
Ibicuruzwa by’abo bacuruzi binyura ku mupaka bitagenzuwe bikazagenzurwa nyuma.
Musoni ati “Nta kindi ni ukugira ngo ibintu byabo bijye byihuta. Uko dusanzwe tugenzura ibyinjizwa mu gihugu, bo tuzajya tuborohereza. Ni ukwihuta, nta gukora igenzura ahubwo tuzajya turikora nyuma.”
Minisitiri w’Ubucuruzi n’Inganda, Vincent Munyeshyaka, yavuze ko korohereza aba bacuruzi kwinjiza ibicuruzwa byabo bitagenzuwe ntibizafasha kwihutisha ubucuruzi ubwabo gusa, ahubwo bizanagira ingaruka nziza ku bucuruzi bw’u Rwanda.
Yagize ati “Icyo bimaze ku bukungu bw’igihugu ni uko ubucuruzi bwihuta aribyo bizanamo no kuzamura ubukungu kuko aba ari ibiza cyane cyane gukora mu nganda. Ubwo rero binagabanya ikiguzi bibatwara kugira ngo babigeze hano cyangwa babyohereze. Icyo kivuze rero ni uko ubukungu bw’igihugu buzamuka ariko nanone bikareba n’ubw’ibihugu byose bigize EAC.”
Yakomeje avuga ko kugeza ubu hamaze gusinyirwa abacuruzi basaga 46 kandi ko uko boroherezwa mu Rwanda ari nako boroherezwa no mu bindi bihugu bigize EAC.
Munyeshyaka yashimangiye ko korohereza abo bacuruzi bizafasha u Rwanda mu guteza imbere gahunda y’ibikorerwa mu gihugu.
Umuyobozi ukuriye abunganira abacuruzi binjiza ibicuruzwa mu gihugu, Seka Fred, yavuze ko koroherezwa kw’abacuruzi mu kwinjiza ibicuruzwa bikanafasha kwihutisha ubwikorezi, ati “N’ibyo dukora muri za gasutamo […]. Ubundi nko kuva ku cyambu cya Dar Es Salaam twakoreshaga iminsi itanu ariko ndizera ko bigiye kugabanuka ubu bizafata nk’itatu.”
Yakomeje asaba abandi bacuruzi batarahabwa ibi byemezo kuzamura ubunyangamugayo kuko ari bwo bugenderwaho bitangwa kugira ngo nabo bazabihabwe kugira ngo ubucuruzi bworoherezwe Abanyarwanda benshi.


text:
Pasiteri Antoine Rutayisire wo mu itorero rya EAR mu Rwanda yamaze kwerura ku mugaragaro ko mu Rwanda hari bamwe mu bapasiteri bayobotse Illuminati ndetse ko nawe hari itsinda ryamusabye kuba umuyoboke wa Illuminati.
Pasiteri Antoine Rutayisire wo mu itorero rya EAR mu Rwanda yamaze kwerura ku mugaragaro ko mu Rwanda hari bamwe mu bapasiteri bayobotse Illuminati ndetse ko nawe hari itsinda ryamusabye kuba umuyoboke wa Illuminati.
Ikinyamakuru Umuryango kivuga ko Pasteur Antoine Rutayisire yavuze ko mu Rwanda hari amatsinda y’ abantu bashinzwe gushishikariza abandi kujya muri illuminati. Ayo arimo ayitwa ‘Freemasons’, ‘Rosicrucians’ na ‘Mahikari’.
- Pasteur Antoine Rutayisire wemeza ko hari bamwe mu bapasitoro bayobotse Illuminatti
Yagize ati “Hariho muvoma zimwe na zimwe z’amayoberane, izo muvoma zinjiza abantu buri munsi. Ibyo ari byo byose uyu mugi wa Kigali wuzuyemo aba Rosicrucians benshi cyane rwose, sindi buvuge amazina , ngo kanaka na kanaka , ariko twagiye tuganira kenshi bakambwira bati ‘ rwose umuntu uzi ubwenge nkawe, aje akiga ibintu byacu yakongererwa imbaraga, yakongererwa ubushobozi.’”
Past. Rutayisire yanatangaje ukuntu bamwinginze ngo age muri Illuminati
Illuminani ni umuryango bivugwa ko ukoranirwamo n’ ibihangange bitandukanye ku Isi, ngo ugiye muri uyu muryango ahabwa imbaraga zituma atera imbere akagwiza ifaranga. Ngo hari nubwo asabwa gutamba umuntu akunda agapfa kugira ngo ibyo abigereweho.
Past. Rutayisire avuga ko Illuminati idapfa gufata umuntu uwo ariwe wese kuko ngo ifata umupasiteri ufite icyo azayimarira.
Hari bamwe mu bapasiteri bo mu Rwanda bamaze kuba abayoboke ba Illuminatti
Pasiteri Antoine ati: ” Byabaye kenshi si rimwe, si kabiri, si gatatu, kuko nakubwiye ko mfite n’abantu b’inshuti zanjye babibamo. Ntabwo binjiza abantu basanzwe kuko ni ibintu babwira umuntu ku giti cye , umwe kuri umwe.”
Yongeyeho ati :” Natangiye kubabona kera nkiri umwarimu muri Kaminuza ( Hagati ya 1982 na 1983) narababonye. Ndabizi n’abo twaganiriye ndabazi n’ibyo twaganiriye ndabizi. Nkiri umwarimu hari abo twaganiraga barimo, no mu mashuri yisumbuye hari abo twigishanyaga bari barimo, n’ubu hari n’abapasitoro nzi barimo. Abo nkubwira bari Abanyarwanda ntabwo bari abanyamahanga , kandi ndabazi baracyahari.”
Pasiteri Antoine Rutayisire yemeza ko Aba Freemasons n’aba Rosicrucians bahari mu Rwanda , ngo ndetse hari n’igihe bakora inama zitandukanye mu mahoteli bakanabitangaza.
Ati: “Mu bihe byose nta gihe ntababonye , nta n’igihe ntahuye nabo. Bamaze kubimenya ko ndi intagondwa kuva aho nabereye Pasitoro nta n’umwe ndongera kubona. Haciye nk’imyaka irenga 10 ntawongera kubimbwira.”
Kenshi iyo abantu bumvise amakuru y’ibijyanye n’imbaraga z’umwijima n’udutsiko tw’ibanga tuzikoresha bakunze kubihakana, gusa ababibonye n’abamenye ababibamo , bahamya ko izi mbaraga zihari ndetse n’abazikoresha bahari , bityo bagasaba abantu kwikomeza ku Mana.
N’ubwo Pasteur Rutayisire avuga ko hari abapasiteri binjiye muri Illuminatti gusa yirinze gutangaza amazina y’abo azi baba bari muri Illuminati.
Nkindi Alpha
Ibitekerezo
Nimuhumure nyiri torero aribereye maso Kanda hano umusubize
Gukunda impiya n'umuzi w'ibyahaha byose nta gisigaye inyuma Yesu ati: "Mugire ubwenge nk'inzoka mube nk'inuma mwirinda amahugu" Ni byiza gukurikirana ibyo aba Pasitori batwigisha ariko kandi Umuntu wese ashyireho umwete wo kwisomera Bibiliya anasabe Imana ngo Mwuka wera amube hafi kugira ngo asobanukirwe. Iyi nzira y'Imana ntisaba Ubuhanga, Uburambe no gusoma ibitabo byinshi ahubwo igikenewe ni Mwuka wera kuko niwe Yesu yasigiye inshingano zo kutugereraho icyarimwe, akigisha abashaka kwiga, agasobanurira abashaka gusobanukirwa, akanatumenyesha ibyenda kuba adasize no kutwibutsa ibyo kristo yasize avuze. Kanda hano umusubize
Gukunda impiya n'umuzi w'ibyahaha byose nta gisigaye inyuma Yesu ati: "Mugire ubwenge nk'inzoka mube nk'inuma mwirinda amahugu" Ni byiza gukurikirana ibyo aba Pasitori batwigisha ariko kandi Umuntu wese ashyireho umwete wo kwisomera Bibiliya anasabe Imana ngo Mwuka wera amube hafi kugira ngo asobanukirwe. Iyi nzira y'Imana ntisaba Ubuhanga, Uburambe no gusoma ibitabo byinshi ahubwo igikenewe ni Mwuka wera kuko niwe Yesu yasigiye inshingano zo kutugereraho icyarimwe, akigisha abashaka kwiga, agasobanurira abashaka gusobanukirwa, akanatumenyesha ibyenda kuba adasize no kutwibutsa ibyo kristo yasize avuze. Kanda hano umusubize
Thanks for sharing your thoughts on [thoát vị đĩa đệm có gây vô sinh không->http://thoatvidiademlung.com/thoat-vi-dia-dem-co-gay-vo-sinh-khong.html]. Regards Kanda hano umusubize
I quite like reading an article that will make men and women think. Also, thank you for allowing me to comment! Have a look at my page [vật lý trị liệu chữa thoát vị đĩa đệm cổ ->http://thoatvidiademlung.com/bai-tap-vat-ly-tri-lieu-chua-thoat-vi-dia-dem.html] Kanda hano umusubize
What's up i am kavin, its my first time to commenting anywhere, when i read this piece of writing i thought i could also make comment due to this brilliant paragraph. Visit my page; [cute girl picture->http://www.cutegirl.co/] Kanda hano umusubize
24 year-old Insurance Investigator Rodger Franceschini from Camrose, has several hobbies including music-keyboard, [Pokeridn.Club->http://pokeridn.club/] and creating dollhouses. Is a travel freak and recently made a vacation in Archaeological Sites of the Island of Meroe. Kanda hano umusubize
Niba abayoboye isi ari Abahanga, ukeka ko babuze Abahanga iwabo bakaza gushaka "abirabura" ngo bayobore isi? "Afurika" barayishuka nayo ikishuka! Illuminati nyayo muri Afurika yegeranya "abaswa" kuko "Imana yatoranyije ibintu byo mu isi, BIGARAGARA KO ARI UBUPFU, kugira ngo IKOZE ISONI ABANYABWENGE"? (Soma 1 Abakorinto 1:27)! Kanda hano umusubize
Ukurikije uruhare Catholic yagize muri Genocide yakorewe Abatutsi 1994,nibiriya ntawabihakana kuko ikigaragara n uko bakorera sekibi Kanda hano umusubize
Innocent, wowe se waba ukorera Imana nyamana, wishinja abandi ibyo udahagazeho kuko nawe ubwo uguye mu mutego wa sekibi uwonguwo uvuga. Kanda hano umusubize
we aravuga ibyo azi neza!!! nawe vuga ibyo uzi Kanda hano umusubize
If you are going for most excellent contents like I do, only go to see this web site everyday for the reason that it gives feature contents, thanks My blog post [http://thoatvidiademlung.com/ngai-cuu-chua-thoat-vi-dia-dem.html->http://www.tc.faa.gov/content/leaving.asp?extlink=http://thoatvidiademlung.com/ngai-cuu-chua-thoat-vi-dia-dem.html] Kanda hano umusubize
Nanjye hari uwansabye ko nakwinjira muri Rose croix. Burya nayo ni Branch ya illuminatti? Ko nabonye website yabo bavuga ibintu by'ubwenge se? Munsobanurire! Iyitwa Rotary Club yo bite? Muduhe amakuru neza! Kanda hano umusubize
WAKEKAGA SE KO ARI IBY'ABASWA?!! ABANTU BAYOBOYE ISI URUMVA ARI ABASWA? Kanda hano umusubize
Pasiteri nawendamukemanga kuko ku ifoto Ikiganza cyenda gikoze ikimenyetso cya Illuminati "666"👌 Kanda hano umusubize
Bakristo bene Data buriwese nakomere kuyoyamenye kuko iyiminsi turimo iyo urebye igaragara nkiyanyuma, icyonababwira cyukuri niki; umugaturika nakomeze abewe, umu ADPR nakomeze abewe, umudive nawe akomeze abewe, umwisiramu na agume mumwanyawe, numuporo nawe agume mumwanyawe, numumetodiste agume kubawe, e.t.c NB;gusa ikirutabyose nuko buriwese yajyagusenga asenga Imana ye ntawundi akurikiye mu idini kuko ntadini rizabura umugeni. Kanda hano umusubize
Abantu bakwiriye gukurikira Imana gusa amadini mukayareka. Naho ibyo bindi bya Illuminati, francmaçon, rosecroix, mahikari, n'ibindi mubyihorere. Ubishaka azabijyemo, ikiza ni uko ntawe bafata ku ngufu. Ubundi se ayo madini yose si ayaje ava hanze, hari iryaremewe ino? Ahubwo abanyamakuru bazadukurikiranire batumenyere ko bariya na bo bemera Imana. Kanda hano umusubize
Abantu bakwiriye gukurikira Imana gusa amadini mukayareka. Naho ibyo bindi bya Illuminati, francmaçon, rosecroix, mahikari, n'ibindi mubyihorere. Ubishaka azabijyemo, ikiza ni uko ntawe bafata ku ngufu. Ubundi se ayo madini yose si ayaje ava hanze, hari iryaremewe ino? Ahubwo abanyamakuru bazadukurikiranire batumenyere ko bariya na bo bemera Imana. Kanda hano umusubize
Muvandimwe, Birashoboka ko utari illuminati , ariko IMVUGO ukoresheje hano, Ni INYIGISHO YA ILLUMINATI 100%. Uyu muryango umaze gucengeza inyigisho z'UBUYOBE, wifashishije ABASHUMBA GITO wamaze kwigarurira. Inyigisho ya ililuminati yerekeye AMADINI , ni iyi « BYOSE NI UKURI, nta kinyoma kibaho mu myizerere, Imyizerere YOSE NI UKURI.» KURI ILLUMINATI, amagambo dusoma muri Yoh.14:6: «YESU aramusubiza ati: " NINJYE NZIRA...", NI IKINYOMA. KURI ILLUMINATI, Yesu ntabwo ari we nzira WENYINE. Na Muhamadi ni inzira. Na Buddha ni inzira. Na Krishna ni inzira. Na Dagoni ni inzira. Na Bayali ni inzira. Na Ashitoreti ni inzira. Na Beliyali ni inzira. Na Arutemisi ni inzira. Na Ryangombe, na Nyabingi ni inzira. Iyi nyigisho y'ikinyoma ya illuminati YAMAZE GUCENGERA MU BANTU BENSHI CYANE. Yemwe Bwoko bw'Imana mugifite amatwi yo kumva: UKURI NI UKU: YESU NI WE NZIRA...KANDI WENYINE. UTANYUZE KURI WE ( Through him) NTASHOBORA KUGERA KURI DATA. Kanda hano umusubize
AHA NASUBIZAGA umuvandimwe DAVID. Kanda hano umusubize
Urakoze cyane uvuze ukuri Imana iguhe umugisha wowe UMUWIGISHA WA YESU Kanda hano umusubize
Bavandimwe byari byiza cyane kubwirwa izo nkuru ariko simpamanya na Rutayisire cyane ko avuga mbere yintambara kdi nabwo iyo miryango yose nipfa gufata abantu bose kwigisha kaminuza urumuvuga butumwa sibyo bituma umuntu aba icyamamare kdi abavuga kumadini yinzaduka mubanze murebe igihe bamurambagirije ko bayimushyiremo Byari byiza kumenya nibande avuga naho ibindi mbona ari imitwe kgo abantu bumve ko yamamaye kko nibafata abantu batamaze kwamamara Kanda hano umusubize
Ntabwo bafata umuntu wabaye icyamamare gusa bashobora nogufata umwana babonamo ko afite ubwenge budasanzwe bakajya bamwishyuri amashuri agakura ari igikoresho cyabo kdi icyo nababwira nuko mu Rwanda bahamaze igihe kinini cyane ndetse bahafite ibigo by'amashuri byinshi kdi bifite aho bihuriye na Gaturika. Kanda hano umusubize
Pasiteri RUTAYISIRE ni umusaza w'inararibonye kandi urebana ibintu ubushishozi. Ibyo avuga si amatiku ahubwo ni uburyo bwo gukebura ababa bafite agatima karehareha. Kanda hano umusubize
mukomere mushikame Kanda hano umusubize
Ntacyo Bible itavuze muri ibyo kuko n'u Rwanda ruri mu isi kandi abantu ba shitani ntaho bahejejwe uretse mu ijuru. Soma 2 Tesaloniki 2: 5-12 uramenya ukuri kuri ibyo. Umurongo wa 9 uravuga ngo"Kuza k'uwo mugome kuri mu buryo bwo gukora kwa Satani gufite ibimenyetso n'imbaraga,n'ibitangaza by'ibinyoma n'ubuhenzi bwose bwo gukiranirwa ku barimbuka kuko batemeye gukunda ukuri ngo bakizwe". None se ayo madini yanyu icyo abigisha ni iki usibye kubakundisha ibyisi mu buhanuzi n'ibitangaza by'ibinyoma ngo muhawe amazu, amamodoka, abagabo na za visa zo muri USA nkaho + 325,000,000 zituye USA zose byasabye ibitangaza! Yohana yaje abwira abantu ngo batunganye inzira z'Uwiteka, bihane ibyaha byabo. Yesu aje ati"Mubanze mushake ubwami bw'Imana no gukiranuka kwayo ibindi muzabyongererwa".Yohana intumwa ati "Ntimugakunde ibyisi cyangwa ibiri mu isi, umuntu nakunda ibyisi gukunda Data wa twese ntikuba kuri muri we! 1Yohana 2:15". Ikindi mushaka kumenya ni iki aba satani ntimubabona muri ayo madini ari ashaje ari inzaduka?Muyoborwe n'Umwuka wera nibwo mutazagwa muri iyo mitego y'abakozi ba shitani buzuye amadini. Kanda hano umusubize
AMEN, AMEN, kandi AMEN. Mwenedata Israel, Imana iguhe umugisha, Kandi ndakwifuriza gukomeza muri iyi nzira, Kuko " nturi kure y'ubwami bw'Imana" Kanda hano umusubize
Israel muvandimwe,ndagushimiye rwose ,Uwiteka ahimbazwe kuberako yaduhaye intwro icyaye kandi iboneye ariyo JAMBO nkuko ubutibwiye abanu dukwiye kuyoborwa nayo nibwo tutazashukwa n'ibihenda ubugingo byo muri iyiminsi.Thank you,Brother God bless you! Kanda hano umusubize
Rata wowe uvugishije ukuli Imana twizeye niyo iza twigisha inzira dukwiye kunyuramo Kanda hano umusubize
Imana iguhe umugisha nawe uvuze ukuri Kanda hano umusubize
pastor va mumatiku ukore umutimo wi Imana niba ueushoboye nonese haruwagutumye kubarura abari muri illuminati nonese impano yawe yaba imaziki niba udashoboye kubahindura abakirustu ibyo namatiku mabi Kanda hano umusubize
Wowe witwa Gaby,ibyo ndumva ntacyo byakagutwaye kko ntacyo yavuze kirimo amatiku.Aravuga ibyabaye kdi yiboneye.Cg nibimwe bavuga ngo ukuri kuraryana! Tujye tuba abantu bafite uburere. Kanda hano umusubize
NABABONANTE ABOBA RUMINATI Kanda hano umusubize
Logo, os seus lucros vão aumentar notavelmente. Olhe a meu homepage ... [laser capilar para queda de cabelo preço->http://Bbs.cnphotos.net/space-uid-1070036.html] Kanda hano umusubize
Amayoberane n' ibimenyetso bigaragaza ko isi igiye kurangira biraboneka , None Bakristo ndabasabye buri wese akomeze icyo yamenye , kuko Satanic azerera nk' intare yivuga arashaka uwo acoshomera, none ufite inkota ebyiri ahe udafite n' imwe, dutware intwaro zose zumucyo , duhore twiteguye kuko umwami Yesu ari bugufi, Mbifurije gukomera no gushikama mumwami Wacu Yesu Kristo, uwiteka aturagire ( Imana ibarinde ). Kanda hano umusubize
Roho Mutagatifu ari gushyira ahagaragara amabanga amwe namwe ya shitani, ngo ufite amaso arebe, n'ufite amatwi yumva yumve. Mube mu madini, ariko mutubatse kuri yo. Ahubwo mushimikire gushakashaka icyo Imana ishaka, munyuze mu Ijambo ryayo. Kubana nayo rero, ntabwo ari umwihariko wa runaka na nyiranaka, ngo wowe ntabwo yakwakira ukuri ko mu mutima wawe ! Muvane ibyiringiro ku bantu, kuko abenshi bitambitse imbere y'intama, bituma zitakireba Yesu wazibambiwe. Muzababwirwa nuko bashaka kwifatira imitima yanyu, ngo abe aribo munyuraho, ngo nibo Imana yanyujijemo imigisha yanyu yose ! Bityo bakabaka ibintu bidashoboka cg conditions ubona ari uburetwa, ngo babohore ibyawe !! Mbega ubuswa ! Mbega ubuyobe ! Mwisomere Bible, Umwuka w'Imana uzabigisha igikwiriye n'uko mwifata imbere y'izo ntumwa za shitani. Kanda hano umusubize
Thank you for every other magnificent article. The place else may just anybody get that kind of information in such an ideal method of writing? I've a presentation next week, and I am on the search for such information. Feel free to surf to my website :: [ban nha pho quan 1 gia re->http://vadoland.com.vn/nha-dat/can-ban/nha-rieng/h132/quan-1.html] Kanda hano umusubize
Mubareke nabo bakore Kanda hano umusubize
Imana yamahoro ibiteho gusabenedata turimumisiyinyongezo nkiyabokubwanowasi nzimpamvumu datinyangomwihane Kanda hano umusubize
Njye ndunva inkuru nkizi ziba zidafite nibimenyetso bifatika sinziza cyane iyo zivuzwe numuntu wumuvugabutumwa,byatera benshi abantu benshi urijijo. Kanda hano umusubize
Ubwo se ibimenyetso bindi ushaka ni ibihe ko mutinda kwemera bikazabakoraho.Niba ushaka ibindi hamaga Past Rutayisire.Ushobora ahubwo kuba uri umuyoboke wayo ukaba utinya ko yakumenera amabanga. Kanda hano umusubize
Iyi illiminatti ibaho turabizi kandi yamaze no kwigarurira benshi mu banyamadini.Ibyera byose ntabwo ari amata. . Kanda hano umusubize
Iyi illiminatti ibaho turabizi kandi yamaze no kwigarurira benshi mu banyamadini.Ibyera byose ntabwo ari amata. . Kanda hano umusubize
Ahubwo se ko Rutayisire Antoine yitanguranyijwe akavuga abo bagenzi be kandi nawe yarabaye umuyoboke wa Illuminati kuva kera arimo kujijisha kandi Imana izabarimbura bose Kanda hano umusubize
Ahubwo se ko numva ngo iyo ubivuyemo cg ukabatunga agatoki baraguhitana ubu ntiyikozeho? Cyeretse wa mugani niba nawe ayirimo akaba ari amayeri bakoresheje yo kutumenyesha ko yafunguye amashami mu Rwanda kugirango ba mutima mucye bayiyoboke kuko bagira amayeri menshi cyane? Kanda hano umusubize
Nyine ubwo kuba atinyutse akabivuga nuko ntabyabamo.Imana iduhe ubwenge,is I igeze kumusozo irimbuka. Kanda hano umusubize
Kuba hano iwacu illuminati ihakorera dusanzwe tubizi.Ahubwo Imana Ihagurukije Rutayisire ngo yemeze ababishidikanyagaho kandi Imana Imwongere imbaraga zo guhangana n'aba ba illuminatistes dore ko ari benshi kandi bakomeye Gusa akomeze abe ku ruhande rw'Imana nta mubisha. Kanda hano umusubize
ISI IGEZE KURE AHUBWO BURIWESE NABE MASO YITEGURE. Kanda hano umusubize
Niba nawe ubifitiye gihamya bitubwire n'aho ubundi kwaba ari ugusebanya kandi si byiza.None se mwayibanyemo? Kanda hano umusubize
Ntamazina y'abantu yavuze kdi ntugace imanza umucamanza ni kristo Kanda hano umusubize
Nakundaga Antoine ntarabona ukuntu yitangiye umurimo w'Imana akaba arwanya ikibi ku mugaragaro.Mana yanjye udufashe tutazatwarwa n'abo ba pastors tutabizi.Nari naravuye mu Paroso ariko reka mbasubiremo ku mugaragaro,amadini y'INZADUKA NYASEZEYEHO KU MUGARAGARO. Kanda hano umusubize
Ubwirwa n'iki se ko abandi ba Pastors bo mu ba poroso batemeye kujyamo? Wumvise se avuga ko bagenzi be bo mu Giporoso BABYANZE BOSE? Abacyiruka inyuma y'amadini mufite akaga. Muziruka, muzagwa ruhabo ngo murahunga illuminati, kandi mutazi aho iri naho itari. Njye ntaho nzahurira nayo ngo inyobore, inyobye. Wenda izanyica, ariko ntizanyobya kuko ayo madini yose nayateye umugongo. NDI MURI YESU KANDI NDANYUZWE RWOSE. Kanda hano umusubize
Muri Yesu gumamo rata ibindi byose birashira Kanda hano umusubize
Nshuti Yanjye niba koko wumva umutima wawe ushaka Imana uzayibona. Pfulkama usenge uyisaba ikwereke aho ukwiriye kujya uteranira. Nabandi nifuza kumenya ukuri ba bigenze batyo, nkubwiye NGO ahari ukuri ni aha wakumvako ndi kukubwira ibitekerezo byanjye ariko muri YESAYA 8: 20 ( musa nge AMATEGEKO n'ibiyahamya nibata vuga ibihwanye n'iryo Jambo ntamuseke uzabatambikira"amategeko n'ISABATO ntabwo iba ivuyemo" ) Ushishoze neza , uza some Igitabo cyitwa INTAMBARA IKOMEYE uzasangamo byinshi usobanukirwe nibirikuba ndetse n'ibyenda kuba. Urakoze Umwuka akore umurimo we! Kanda hano umusubize
Ku muvandimwe DANIYELI. Soma Abaheb.7:12 hanyuma UDUSOBANURIRE twumve. Kanda hano umusubize
nugusenga cyane Kanda hano umusubize


text:
Mu Rwanda, hari abaturage bo mu bice bitandukanye babwiye Ijwi ry'Amerika ko bitoroshye gutanga ibitekerezo, cyane ku bintu basanga bitagenda.
Abo baturage bavuga ko iyo batanze ibitekerezo, inzego zibanze z'ubuyobozi bwite za leta zishobora kutaborohera. Bityo bamwe bagahitamo guceceka kabone n'iyo baba babona hari ibitagenda.
Umuryango urwanya ruswa n'akarengane Transparency "International-Rwanda" wemereye Ijwi rya Amerika ko hari abawugana bawuregera ko bahohoterwa bazira gutanga ibitekerezo.
Nyamara, amategeko y'u Rwanda ndetse n'amahame mpuzamahanga arengera uburenganzira bwa muntu, nta muntu uwo ari we wese akumira ku ngingo yo gutanga ibitekerezo igihe bidakangurira abantu bamwe kwica abandi cyangwa se kubabibamo inzangano.
Umunyamakuru w'Ijwi ry'Amerika Eric Bagiruwubusa yavuganye na bamwe mu banyarwanda kuri iki kibazo.


text:
Muri uyu mushinga Gisozi Heights, biteganyijwe ko hazubakwa inzu 26 zirimo izifite ibyumba bitatu na bine byo kuraramo ariko hamaze kuzura ebyiri ziherereye ahantu habasha kugera ibinyabiziga, hari amashuri, amaduka n’amaguriro ndetse hakaboneka na serivisi z’ubuzima.
Uretse inzu zamaze kubakwa, undi ukeneye inzu ashobora kugana ubuyobozi bwa Strawtech akagaragaza imiterere y’iyo yifuza akaba yayubakirwa kandi mu gihe gito gishoboka.
Umuyobozi Mukuru wa Strawtec Building Solutions Ltd, Armin Burckhardt, yagize ati “Twishimiye guha ikaze ku mugaragaro abakiliya bacu ba mbere muri Gisozi Heights, kandi twishimiye uko ari igisubizo cyiza cyane cyari gikenewe.”
Uruganda Strawtec rusanzwe rukora ibikoresho by’ubwubatsi nk’amatafari mu bisshishwa by’umuceri bahuye no mu by’ingano.
Izo nzu zishobora kwimukanwa zubakisha ibyo bikoresho. Iyi nzu ishobora kuramba imyaka irenze 50 kuko izubatswe mu Budage nyuma y’intambara ya kabiri y’isi (1945) ziracyariho.
Ibikoresho bibarirwa kuri 60% by’ibigize bene izo nzu bikomoka mu Rwanda; ibituruka hanze bikaba ari ibyuma, impapuro n’ibirahure bigize inzugi.